Test - Aprilia RSV4 1100 Factory 2019 - Too fast for you! - BIKEIT!\nΔευτέρα, 23 Μαρτίου 2020 16:13\nTest - Aprilia RSV4 1100 Factory 2019 - Too fast for you!\nΦωτογραφίες: Θοδωρής Κουτσογιάννης, Κ.Γ.\nΣυνεργάστηκε: Δημήτρης Καρακώστας\nΗ διαρκής προσπάθεια του ανθρώπου για μετάθεση των ορίων σύμφωνα με το ολυμπιακό μότο Citius, Altius, Fortius (Πιο γρήγορα, πιο ψηλά, πιο δυνατά) έχει εφαρμογή σχεδόν παντού, και δεν θα μπορούσε να λείπει και από τον χώρο της μοτοσυκλέτας. Αποτέλεσμα αυτής της εμμονής, είναι μοτοσυκλέτες όπως το Aprilia RSV4 1100 Factory του 2019, μια Superbike μοτοσυκλέτα 217 ίππων, που όπως καταλάβατε κι από τον τίτλο είναι ΥΠΕΡΒΟΛΙΚΑ γρήγορη για όλους μας.\nBe careful what you ask for / wish for, τα μεταξωτά βρακιά θέλουν επιδέξιους κώλους, και his ambition outweighed his talent. Τρία τσιτάτα που για μένα χαρακτηρίζουν ιδιαίτερα εύστοχα το Aprilia RSV4 1100 Factory του 2019. Η πρώτη φράση μας λέει "πρόσεχε τι ζητάς / εύχεσαι", καθώς μπορεί να σου τύχει, και όταν σου τύχει, η ευχή σου να έχει διαφορετική κατάληξη από εκείνη που περίμενες. Η δεύτερη φράση μας λέει πως αν θέλει κανείς τα δύσκολα, θα μπορεί και να τα διαχειριστεί, διαθέτοντας τις ανάλογες ικανότητες. Και η τρίτη, δια στόματος του μίζερου αλλά πάντα grande pilota Casey Stoner, μας λέει πως μερικές φορές οι φιλοδοξίες μας ξεπερνούν το ταλέντο μας. Ο Αυστραλός ξεστόμισε την τελευταία φράση στον Valentino Rossi, όταν ο "γιατρός" ήρθε στα pits, στο Ισπανικό GP του 2011, να ζητήσει συγγνώμη για την άστοχη προσπέραση που έκανε στον Stoner, για να πέσει, ρίχνοντας και τον αναβάτη της Honda μαζί.\nΤι μας λέει ο συνδυασμός των τριών παραπάνω φράσεων; Πως το RSV4 1100 Factory δεν είναι για όλους. Δεν είναι καν για λίγους. Είναι για ελάχιστους, και για τις συνθήκες εκείνες που θα επιτρέψουν στον υπεράνθρωπο σε ικανότητες αναβάτη του να ξεδιπλώσει τη δύναμη του ιταλικού πυραύλου, ώστε να κάνει χρόνους αντάξιους των δυνατοτήτων του.\nΤο υπόλοιπο 90-95% των αναβατών, ειδικά στις ελληνικές πίστες (μία είναι βασικά), θα καταφέρει να γυρίσει πολύ πιο γρήγορα με ένα... 600, παρά με τον Ιταλό μέγα μάγιστρο της υπερβολής.\nΌμως οι χρόνοι δεν είναι πάντα το μοναδικό ζητούμενο σε μοτοσυκλέτες ονείρων όπως είναι το RSVR 1100 Factory, και εμείς δεν θα μπορούσαμε ποτέ να κατηγορήσουμε ή να ειρωνευτούμε κάποιον που κυνηγά ένα όνειρο, θέλοντας να κάνει δική του μια απόλυτη μοτοσυκλέτα όπως το μοντέλο του τεστ μας.\n217 άλογα και 12,4 κιλα ροπής. Φτάνουν;\nΟ κυβισμός του κινητήρα της RSV4 1100 Factory επετεύχθη μέσω νέων εμβόλων με διάμετρο που ανέβηκε από τα 78 στα 81 χιλιοστά. Η διαδρομή των 52.3 χιλιοστών παρέμεινε ίδια με του κινητήρα 1000 V4 που συνεχίζει να διαθέτει η RSV4 RR. Η σχέση συμπίεσης 13.6:1 επίσης παραμένει ίδια. Για να βελτιωθεί η λίπανση που παρέχει το υγρό κάρτερ, τοποθετήθηκε νέα αντλία λαδιού με μεγαλύτερη ροή. Η θερμοκρασία των εμβόλων μειώθηκε χάρη στη χρήση διπλού ψεκαστήρα λαδιού. Το σύστημα χρονισμού παρέχει βελτιωμένο χρονισμό των βαλβίδων εισαγωγής, ενώ η μετάδοση έχει μακρύτερη σχέση για την 5η και την 6η σχέση.\nΤο σύστημα ηλεκτρονικού ψεκασμού πλέον, χρησιμοποιεί μηχανισμό υποστήριξης της πεταλούδας γκαζιού με πιο αεροδυναμικό προφίλ και βελτιώνει την ρευστοδυναμική διαπερατότητα. Η μονάδα διαχείρισης 7SM της Magneti Marelli διαθέτει νέα ειδική χαρτογράφηση με περιοριστή στροφών στις 13.600 σ.α.λ. Παρέχει μέγιστη ισχύ 217 Hp στις 13,200 σ.α.λ., που θέτει νέα δεδομένα στην κατηγορία. Και η μέγιστη ροπή όμως επωφελείται από αυτές τις αλλαγές, ανεβαίνοντας σε όλο το φάσμα των στροφών κατά 10% περισσότερο από τον κινητήρα 1000 κ.εκ. Πλέον αγγίζει τα 12,4 Kgm στις 11,000 σ.α.λ.\nΑυτή η πολύ σημαντική αύξηση κάνει την RSV4 1100 Factory όχι μόνο πιο αποδοτική σε επιτάχυνση ακόμη και από τις πολύ χαμηλές στροφές, αλλά και απολαυστική στην οδήγηση εκτός πίστας.\nΤελευταία στη λίστα προδιαγραφών, αλλά εξίσου σημαντική είναι η εξάτμιση που δέχτηκε βελτιώσεις στην πολλαπλή, αλλά και στο τελικό της Akrapovic, το οποίο είναι πλήρως συμβατό με όλες τις προδιαγραφές και είναι κατασκευασμένο από τιτάνιο. Η εξάτμιση είναι σημαντικά ελαφρύτερη από εκείνη του προηγούμενου μοντέλου. Λόγω των αναβαθμισμένων επιδόσεων, στη νέα Aprilia RSV4 1100 Factory έγιναν νέες ρυθμίσεις στο πακέτο ηλεκτρονικού ελέγχου APRC.\nΡυθμιζόμενο πλαίσιο, κορυφαίες αναρτήσεις και φρένα από άλλο πλανήτη\nH μοτοσυκλέτα της Aprilia είναι η μοναδική superbike που επιτρέπει στον αναβάτη τη ρύθμιση της θέσης του κινητήρα στο πλαίσιο, της γωνίας του τιμονιού, του άξονα του ψαλιδιού και του ύψους της πίσω ανάρτησης. Διαθέτοντας και πλήρως ρυθμιζόμενες αναρτήσεις, αυτή είναι μια αυθεντική μοτοσυκλέτα αγωνιστικών προδιαγραφών.\nΗ πολύ δημοφιλής και κυρίαρχη στους αγώνες δομή του πλαισίου της Aprilia RSV4 δεν έχει δεχτεί αλλαγές και επωφελείται από σφυρήλατα εξαρτήματα αλουμινίου που εξασφαλίζουν υψηλή απόδοση, η οποία οφείλεται εν μέρει και στην τέλεια ισορροπία μεταξύ ακαμψίας και στρεπτικής ευελιξίας. Η ακρίβεια οφείλεται σε μια ευρεία σειρά ρυθμίσεων που παρέχονται από το πλαίσιο. Οι ρυθμίσεις πλαισίου και αναρτήσεων, καθώς και η κατανομή βαρών στην RSV4 1100 Factory έχουν αναθεωρηθεί. Χάρη στα νέα δαχτυλίδια του συστήματος διεύθυνσης (+ 3 χιλ. πάνω και κάτω), η κλίση του άξονα περιστροφής του τιμονιού μειώνεται και αλλάζει το offset της βάσης του, το οποίο μειώνεται κατά 2 χιλιοστά. Το αποτέλεσμα είναι κατά 4 χιλιοστά πιο κοντό μεταξόνιο.\nΤο μπροστινό σύστημα έρχεται πιο κοντά στον αναβάτη και αυξάνεται το φορτίο στον μπροστινό τροχό (συνεπώς και η σταθερότητα), χωρίς όμως να μειώνεται η ευελιξία. Ένα από τα κύρια χαρακτηριστικά της RSV4 είναι η απόδοση στον ευαίσθητο και σημαντικό τομέα του στριψίματος, την οποία η Aprilia κατάφερε να ενισχύσει περαιτέρω στην RSV4 1100 Factory, όχι μόνο χάρη στις αλλαγές που έγιναν στο μπροστινό σύστημα, αλλά και στη νέα διαμόρφωση του πιρουνιού Öhlins NIX, με μεγαλύτερη διαδρομή κατά 5 χιλιοστά (125 χιλιοστά στο σύνολο) που επιτρέπει στον αναβάτη να στρίβει ακόμα καλύτερα. Το σύστημα ανάρτησης ολοκληρώνεται με δύο ακόμη αποκλειστικά εξαρτήματα της Öhlins, το ρυθμιζόμενο πίσω αμορτισέρ TTX και το επίσης ρυθμιζόμενο σταμπιλιζατέρ τιμονιού. Για να εξασφαλιστεί και να βελτιωθεί ακόμη περισσότερο η σταθερότητα κατά την έξοδο από τις στροφές, η RSV4 1100 Factory έχει δεχτεί κάποιες αλλαγές στο ψαλίδι, το οποίο είναι πλέον πιο άκαμπτο με σημαντική αύξηση της γωνίας κλίσης και στρέψης που επιτρέπουν ακρίβεια στις εξόδους.\nΟι Aprilia RSV4 1000 RR (ομολογκαρισμένος κυβισμός για αγώνες) και RSV4 1100 Factory (για track-days, και όχι για αγώνες) είναι εφοδιασμένες με ένα υπερπλήρες πακέτο ηλεκτρονικών, σχεδιασμένο και πατενταρισμένο από την Aprilia. Κάθε ένα από τα δύο μοντέλα διαθέτει τη δική του ειδική διαμόρφωση όλων των ελέγχων, η οποία είναι σύμφωνη με τα διαφορετικά επίπεδα απόδοσης των δύο μοτοσυκλετών. Το τέταρτης γενιάς APRC (Aprilia Performance Ride Control) είναι μια πασίγνωστη πλατφόρμα συστημάτων ελέγχου που προέρχεται απευθείας από την κυρίαρχη τεχνολογία της Aprilia στο παγκόσμιο πρωτάθλημα Superbike και κατατάσσεται ανάμεσα στα πιο ολοκληρωμένα συστήματα που υπάρχουν στην αγορά. Η συγκεκριμένη θέση και κατεύθυνση της αδρανειακής πλατφόρμας που ελέγχει τη λειτουργία του συστήματος, επιτρέπει βέλτιστες δυνατότητες ανίχνευσης της δυναμικής κατάστασης της μοτοσυκλέτας και πιο αποδοτικές στρατηγικές ηλεκτρονικού ελέγχου.\nΤο APRC, περιλαμβάνεται στον βασικό εξοπλισμό και περιλαμβάνει:\n• ATC: Aprilia Traction Control (έλεγχος πρόσφυσης) με δυνατότητα ρύθμισης κατά την οδήγηση (χωρίς να χρειάζεται να κλείσει το γκάζι) σε 8 επίπεδα, χάρη στο πρακτικό joystick, με εξαιρετική υψηλής απόδοσης λειτουργική λογική.\n• AWC: Aprilia Wheelie Control (έλεγχος σούζας) ρυθμιζόμενο σε 3 επίπεδα, παρέχει στρατηγικές λειτουργίας μεγάλης ακρίβειας. Το σύστημα ελέγχου σούζας μπορεί να ρυθμιστεί άμεσα χωρίς να είναι απαραίτητο το κλείσιμο του γκαζιού, όπως ισχύει και για το ATC, χάρη στο πρακτικό ηλεκτρικό χειριστήριο που υπάρχει στην αριστερή πλευρά.\n• ALC: Aprilia Launch Control (έλεγχος εκκίνησης), αποκλειστικά για χρήση στην πίστα, ρυθμιζόμενο σε 3 επίπεδα με πολύ αποδοτικές στρατηγικές λειτουργίας.\n• AQS: Aprilia Quick Shift (σύστημα γρήγορων αλλαγών ταχυτήτων), το ηλεκτρονικό κιβώτιο που επιτρέπει την αλλαγή ταχυτήτων χωρίς κλείσιμο του γκαζιού και χωρίς τη χρήση συμπλέκτη. Είναι εφοδιασμένο με λειτουργία downshift, η οποία επιτρέπει κατεβάσματα ταχυτήτων χωρίς συμπλέκτη. Η λειτουργία κατεβάσματος ταχυτήτων με ανοικτό γκάζι είναι αποκλειστική.\n• APL: Aprilia Pit Limiter (περιοριστής ταχύτητας), σύστημα που επιτρέπει τον περιορισμό της ταχύτητας εισόδου στα πιτς πίστας αγώνων ταχύτητας. Διευκολύνει επίσης, τη συμμόρφωση με τα όρια ταχύτητας που ισχύουν για κάθε δρόμο.\n• ACC: Aprilia Cruise Control. Η ηλεκτρονική διαχείριση επέτρεψε την τοποθέτηση συστήματος ελέγχου ταχύτητας ταξιδιού. Είναι ένα πολύ βολικό σύστημα για τα μεγάλα ταξίδια, καθώς επιτρέπει τη διατήρηση προεπιλεγμένης ταχύτητας χωρίς τη χρήση του γκαζιού.\nCornering ABS και Riding Modes\nTFT οθόνη οργάνων\nΕκδόσεις, χρώματα και τιμές\nΗ Aprilia RSV4 1100 Factory 2019 είναι η αποκλειστική έκδοση που διαθέτει τελευταίας γενιάς σύστημα ανάρτησης της Öhlins, ελαφριούς τροχούς από κράμα αλουμινίου και τελικό εξάτμισης τιτανίου της Akrapovic. Ξεχωρίζει από τα αποκλειστικά Atomico 6 γραφικά που αναδεικνύουν τη χρήση τεχνικών υλικών υψηλής αξίας όπως είναι το ανθρακόνημα, χάρη στην αντίθεση που προσφέρει με την μαύρη ματ βαφή. Η εμφάνιση της πάνω τιμονόπλακας ενισχύεται με τη χαραγμένη με laser γραφή '1100 Factory' που χαρακτηρίζει τη νέα RSV4.\nAprilia RSV4 1100 Factory - 23.750 € (24.750 μοντέλο 2020)\nΣημείωση: Λόγω της κίνησης της αντιπροσωπείας να μας δώσει για δοκιμή το RSV4 1100 Factory του 2019 λίγο πριν την εμφάνιση του μοντέλου 2020, αυτή τη στιγμή ΔΕΝ θα βρείτε καινούργιο το RSV4 1100 Factory του 2019, παρά ΜΟΝΟ του 2020, το οποίο στα υπολοιπα χαρακτηριστικά και πέρα από τον νέο τρικολόρ χρωματισμό, παραμένει σχεδόν ίδιο με το μοντέλο του 2019. Στο δαιδαλώδες press kit της Aprilia, διακρίνουμε πως ο χρονισμός των βαλβίδων είναι νέος στο μοντέλο του 2020, ενώ μακρύτερο είναι το γρανάζωμα για 5η και 6η σχέση. Τέλος ο ηλεκτρονικός ψεκασμός έχει μικρές αλλαγές, η μέγιστη ιπποδύναμη ανακοινώνεται στους 217hp/13.200rpm, ενώ η μέγιστη ροπή δηλώνεται επίσημα στα 12,45kgm/11.00rpm, κι όλα αυτά για 199 γεμάτα κιλά!\n• 2 χρόνια επέκταση της εργοστασιακής εγγύησης*\n• 4 χρόνια οδική βοήθεια\nΡυθμιζόμενη βάση πινακίδας: κατασασμένη από αλουμίνιο εγχάρακτο με laser. Περιλαμβάνει φως πινακίδας LED.\nAprilia MIA: κιτ τοποθέτησης της πλατφόρμας πολυμέσων που έχει σχεδιαστεί για τα μοντέλα Aprilia V4. Αποτελείται από την μονάδα ελέγχου με Bluetooth και όλη την απαραίτητη καλωδίωση.\nΗ RSV4 1100 Factory είναι όσο αγωνιστική την φαντάζεστε, ή μάλλον… ακόμα πιο αγωνιστική! Η σέλα είναι σκληρή σαν σανίδα, το βάρος πέφτει στα χέρια, στους καρπούς, στα μπράτσα, ενώ πρέπει να σφίγγεις με δύναμη τα πόδια στο ρεζερβουάρ, όπου αυτά φωλιάζουν καλά δίχως όμως να έχουν πρόσφυση, καθώς γλιστρούν. Αυτό βέβαια θα λυθεί εύκολα με δυο ειδικά αυτοκόλλητα (STOMP) που γραπώνουν τα πόδια, ειδικά όταν ο αναβάτης είναι ντυμένος με αγωνιστική φόρμα.\nΟ κινητήρας της μοτοσυκλέτας στα χαμηλά, στα 20-30 χλμ/ώρα είναι έτοιμος να σκορτσάρει, ενώ κι η τροφοδοσία υπολειτουργεί, οπότε πρέπει να είσαι έτοιμος να πατινάρεις με τον συμπλέκτη, για να έχεις γραμμική απόδοση.\nΗ θερμότητα είναι ένα ακόμα χαρακτηριστικό το οποίο θα πρέπει να συνηθίσετε, καθώς ο V4 μπορεί να έχει στη διάθεση του τεραστίων διαστάσεων ψυγεία, όμως παρόλα αυτά βγάζει τεράστια ποσά θερμότητας, τα οποία καταλήγουν στον αναβάτη.\nΤο τιμόνι όπως θα περιμέναμε από μια ακραία Superbike δεν κόβει πολύ, κάτι που μέσα στην κίνηση σημαίνει πως θα πρέπει να συνηθίσετε τις μανούβρες όταν θέλετε να κάνετε αναστροφή.\nΚαθώς τα μαρσπιέ πρέπει να τοποθετηθούν ψηλά για να μη βρίσκουν, λογικό επακόλουθο είναι και το μεγάλο ύψος της σέλας, για να μην έρθουν τα γόνατα στις… μασχάλες του αναβάτη. Αυτό σημαίνει πως οι κοντοί αναβάτες θα πρέπει να συνηθίσουν να βγάζουν το ένα κωλομέρι έξω από τη σέλα για να τεντώνουν το πόδι και να πατάνε στο έδαφος καλά.\nΑν θέλετε να μιλήσουμε για χρήση πόλης, αν και η RSV4 ΔΕΝ έχει σχεδιαστεί για πόλη, η συμβίωση μαζί με την Aprilia είναι σκέτο μαρτύριο.\nΨήνεσαι σαν λουκάνικο στα κάρβουνα, δεν πατάς εύκολα κάτω, δεν έχεις χώρο να ανοίξεις το γκάζι πουθενά, χαμηλά ο κινητήρας μπερδεύει και βήχει, δεν μπορείς να κάνεις αναστροφή με τίποτα, πιάνεσαι σωματικά, κοπανιέσαι αλύπητα στις λακκούβες, η πρώτη μπαίνει στο κιβώτιο με ένα ανατριχιαστικό “ΚΛΑΝΓΚ”, και καλύτερα να μη μιλήσουμε για την περίπτωση που θα θελήσεις να πάρεις μαζί σου και συνεπιβάτη… παρόλα αυτά ναι, βγαίνει το κάλυμμα του μονόσελου, αν και δεν βρίσκουμε τον λόγο, ενώ από την άλλη εμείς θα αφαιρούσαμε και τα δεύτερα μαρσπιέ.\nΧάλια μαύρα στην πόλη λοιπόν -και έτσι πρέπει! Γιατί εδώ δεν έχουμε μια μοτοσυκλέτα jack of all trades, master of none, με πολύπλευρο χαρακτήρα που να θέλει να ικανοποιήσει τους πάντες παντού. Εδώ έχουμε ένα απόλυτα εξειδικευμένο μηχάνημα πίστας, που οι σχεδιαστές του δεν δίνουν δεκάρα για την άνεση σας, πιστέψτε μας είναι τελευταία των τελευταίων στις προτεραιότητες τους. Ευτυχώς που διπλώνουν κι οι καθρέπτες, και μπορείς έτσι να περνάς εύκολα ανάμεσα από τα αυτοκίνητα, αν και έτσι είσαι και παράνομος αλλά και επικίνδυνος, καθώς τα φλας είναι πάνω στους καθρέπτες, κι έτσι δεν φαίνονται όταν τους έχεις διπλώσει.\nΝα σημειώσουμε παρόλα αυτά, πως στην αστική κίνηση θα κάνετε κοινωνικές σχέσεις με το τσουβάλι, καθώς δεν υπάρχει φανάρι που να μη σε καρφώνουν όλοι οι υπόλοιποι αναβάτες, με τις ερωτήσεις να έρχονται καταιγιστικά. Αγαπημένη μου ερώτηση ήταν το αν έβαλα εγώ τα φτερά στη μοτοσυκλέτα.\nΦυσικά η μοτοσυκλέτα είναι χάρμα οφθαλμών σχεδιαστικά, δεν το συζητάμε, αν και η Aprilia την χαντάκωσε με το μαύρο χρώμα, της αξίζουν πολύ πιο έντονοι χρωματισμοί. Ευτυχώς οι Ιταλοί το πήραν χαμπάρι, και το μοντέλο του 2020, πέρα από τις ηλεκτρονικές αναρτήσεις που φοράει, αναρτήσεις που είχαμε δει πρώτα στο Tuono, έρχεται σε πιο ζωντανή τετραχρωμία μαύρο-κόκκινο-πράσινο-λευκό -βλέπε ιταλική σημαία.\nΚαι η θέα των απ’ έξω παρατηρητών εντυπωσιάζει, αλλά και αυτή από το κόκπιτ της μοτοσυκλέτας είναι το ίδιο θεαματική χάρη στην πανέμορφη τιμονόπλακα, τις μπλε τάπες στο πιρούνι, και την έγχρωμη ψηφιακή οθόνη με τις άπειρες ενδείξεις. Την τελευταία πάντως θα τη θέλαμε μεγαλύτερη, καθώς ο χώρος υπάρχει, αλλά όπως έχουν τα πράγματα οι ενδείξεις είναι πιο μικρές από το επιθυμητό και γύρω από την οθόνη έχουμε πολλά… bezels, δηλαδή μπόλικο “νεκρό χώρο” από πλαστικό.\nΕντυπωσιακές πάντως είναι οι πολλές λυχνίες της οθόνης, όπου τουλάχιστον… τέσσερις από αυτές αναβοσβήνουν σαν τρελές όταν μπαίνει σε λειτουργία το Traction Control.\nΜια ένδειξη που μας έλειψε στα όργανα ήταν αυτή της στάθμης καυσίμου με το Factory να έχει μόνο λυχνία ρεζέρβας και ένδειξη διανυθέντων χιλιομέτρων με τη ρεζέρβα.\nΚι όταν φτάσετε στο βενζινάδικο και θελήσετε να ελέγξετε την πίεση του αέρα, οι στραβές βαλβίδες πλήρωσης κάνουν τον έλεγχο παιχνιδάκι, και χάρη σε αυτές ούτε θα καείτε στα δισκόφρενα, ούτε θα λερώσετε τα χέρια σας στις ζάντες.\nΗ εξάτμιση τώρα βγάζει τη μελωδία της ευτυχίας για κάθε αναβάτη μοτοσυκλέτας, μια απερίγραπτη μουσική, ένα σαματά βγαλμένο λες από την κόλαση, μια συγχορδία τεράτων, μια συμφωνική ορχήστρα τρόμου, ένα επικό πανδαιμόνιο που δεν σε αφήνει να αγιάσεις, καθώς δεν σταματάς να ανοίγεις το γκάζι για να ακούσεις ξανά και ξανά τον ήχο της Akrapovic.\nΑν τώρα νομίζεις ακούγοντας τον χαμηλά πως δεν έχει την ένταση που του πρέπει… περίμενε να δεις τι γίνεται όταν ανοίξεις το γκάζι και ανέβουν οι στροφές. Πώς παίρνει αυτό το τελικό έγκριση τύπου για τον δρόμο παραμένει ιταλικό μυστήριο.\nΕντύπωση μας έκανε και με αυτό που συμβαίνει κάθε φορά που βάζεις μπροστά την RSV4, καθώς ο κινητήρας ανεβάζει πολλές στροφές στιγμιαία, με την εξάτμιση να μπουμπουνίζει πολύ δυνατά, για να τις κατεβάσει μετά και να τις κρατήσει στο ρελαντί.\nΣτους ήχους της μοτοσυκλέτας σημειώστε και τον ήχο... “βζιτ-βζιτ” που ακούγεται κάθε φορά όταν γυρίζεις το κλειδί στον κεντρικό διακόπτη -τρόμπα βενζίνης;\nΤο shifter είναι καταπληκτικό σε λειτουργία, τόσο σε ανεβάσματα όσο και σε κατεβάσματα, ίσως το καλύτερο που έχω δοκιμάσει σε οποιαδήποτε μοτοσυκλέτα. Είναι όσο χρειάζεται σφιχτό χωρίς να γίνεται σκληρό, και στα κατεβάσματα συγχρονίζει αριστοτεχνικά τις στροφές του κινητήρα! Απλώς πρέπει να συνηθίσεις να μην δουλεύεις το γκάζι σε κατεβάσματα, και να θυμάσαι να μην αγγίζεις τον συμπλέκτη πέρα από την εκκίνηση ή την κίνηση με 1η στην πόλη. Τέλος δεν πρέπει να αφήνεις το κουντεπιέ σου να αναπαύεται πάνω στον λεβιέ, για να μην γίνει κάποια αλλαγή κατά λάθος.\nΣτα ηλεκτρονικά συστήματα, το RSV4 κάνει πάρτι, με IMU και όλα μα όλα τα συστήματα που μπορούν να εφαρμοστούν σε μια μοτοσυκλέτα κορυφαίας τεχνολογίας σήμερα.\nΑν βγάλεις το Wheelie Control off, βγαίνει και το Traction Control off, ενώ σε κίνηση στην πόλη συστήνεται να τα έχετε ON, ας είναι και στο επίπεδο 1, το λιγότερο παρεμβατικό δηλαδή. Κι αυτό γιατί στην κακή ελληνική άσφαλτο, παρά το μαλακό ελαστικό, ο πίσω τροχός μπορεί πανεύκολα να χάσει το φως του σε κάποιο άνοιγμα του γκαζιού. Το μόνο που χρειάζεται για ένα μεγαλοπρεπές γλίστρημα είναι λίγο νεράκι, κυβόλιθος, μεταλλικό φρεάτιο, πεζοδρόμιο, ή η γνωστή λεία άσφαλτος-καθρέπτης, οπότε προσοχή, γιατί τα άλογα είναι πολλά και άγρια!\nΜεγάλη είναι η ευκολία με την οποία μπορεί κανείς να αλλάξει Riding Modes και επίπεδο στο Traction Control (αλλά και να το βγάλει εκτός λειτουργίας), καθώς για τα πρώτα αρκεί ένα πάτημα στη μίζα όταν ο κινητήρας δουλεύει, και για το δεύτερο ένα πάτημα στα κουμπιά με τα σύμβολα “-” και “+” στο αριστερό γκριπ.\nΤο ABS είναι απλά καταπληκτικό, στο επίπεδο 1 δεν μπήκε ποτέ σε λειτουργία στην πίστα των Μεγάρων, αφήνοντας τον αναβάτη να φρενάρει με όση δύναμη μπορεί να ελέγξει, δίχως να επιμηκύνει την πέδηση.\nΌσον αφορά στις ρυθμίσεις για να φέρει κάποιος τη μοτοσυκλέτα απολύτως στα μέτρα του, το RSV4 1100 Factory πραγματικά δεν έχει αντίπαλο, ούτε σε αυτή, ούτε και σε καμιά άλλη κατηγορία.\nΠέρα από τις πλήρως ρυθμιζόμενες αναρτήσεις, που περιλαμβάνουν και ρυθμιζόμενο σταμπιλιζατέρ, πέρα από τα πλήρως ρυθμιζόμενα ηλεκτρονικά συστήματα, η μοτοσυκλέτα διαθέτει και ρυθμιζόμενο πλαίσιο, με τον αναβάτη να μπορεί να αλλάξει τη ρύθμιση της θέσης του κινητήρα στο πλαίσιο, αλλά και τις γωνίες του τιμονιού, του άξονα του ψαλιδιού και του ύψους της πίσω ανάρτησης.\nΌλες οι παραπάνω ρυθμίσεις έχουν την πλάκα τους, γιατί οι περισσότεροι από εμάς δεν θα τις χρησιμοποιήσουν ποτέ, όμως το RSV4 1100 Factory ΔΕΝ απευθύνεται στους περισσότερους από εμάς. Too fast for us, too technologically advanced for us.\nΣτην πίστα (να την κάνει ο Θεός πίστα δηλαδή, αυτή των Μεγάρων), το RSV4 αρχίζει να δουλεύει κάπως, όμως όταν μιλάμε για τα Μέγαρα πραγματικά αισθανόμουν πως προσπαθούσα να κάνω εγχείρηση ανοιχτής καρδιάς με τσεκούρι βίκινγκ πολεμιστή. Μην με παρεξηγήσετε, η αίσθηση ασφαλείας βρισκόταν στον Θεό, ακόμα και στα Μέγαρα, δεν ήταν αυτό το θέμα. Το θέμα είναι να καταφέρεις να χρησιμοποιήσεις τη δύναμη του Factory για να πας γρήγορα, κάτι που είναι ΕΞΑΙΡΕΤΙΚΑ δύσκολο να γίνει με το συνδυασμό κλειστής πίστας με κακό ασφαλτοτάπητα και μοτοσυκλέτας με σχεδόν 200 άλογα στον τροχό.\nΦτάνεις στην πίσω ευθεία της πίστας, ανοίγεις το γκάζι με δευτέρα… σούζα. Αλλάζεις ταχύτητα σε 3η, σούζα, αλλάζεις και πάλι σε 4η… κι ο μπροστινός τροχός να πλέει! Για να κρατήσεις κάτω τον μπροστινό τροχό, είτε δεν θα ανοίγεις το γκάζι, είτε θα πιέζεις παράλληλα και το πίσω φρένο! Και μην περιμένετε από τα -πανάκριβα σε κόστος πτώσης- φτερά να κρατήσουν μακριά τις σούζες ισχύος, καθώς αυτά κάνουν δουλειά στα πολλά, και όχι σε όσα μπορεί να μαζέψει το Factory στις ελληνικές πίστες.\nΠαράλληλα, στα Μέγαρα, οι περισσότερες στροφές είναι μια 1η ή μια 2α και προσωπικά θα πήγαινα πολύ πιο γρήγορα με ένα συμβατικό 600άρι, ή με ένα παλιότερο χιλιάρι στην συγκεκριμένη πίστα, στην οποία το RSV4 δείχνει υπερβολικό όσο δεν πάει.\nΤο θέμα στην πίστα δεν είναι πλέον αν έχεις αρκετό γκάζι για χρόνους ή για να επιβληθείς στους υπόλοιπους αναβάτες, το θέμα είναι αν μπορείς να χρησιμοποιήσεις το υπερβολικό γκάζι του Factory, αν μπορείς να κρατηθείς πάνω στη μοτοσυκλέτα όταν εκτοξεύεται ως πύραυλος σε κάθε ευθεία, και τέλος πόσους γύρους μπορείς το σώμα σου να αντέξει τα g της απίστευτης επιβράδυνσης.\nΤόση δύναμη, σε επιταχύνσεις και επιβραδύνσεις, που μπορεί να κάνει έναν fit αναβάτη… κουρέλι σε λίγα sessions στην πίστα.\nΌτι όμως να πούμε για τη δύναμη, όσο κι αν εκθειάσουμε τις επιταχύνσεις ή τις ρεπρίζ που χαρίζουν τόσα άλογα και κυβικά, το Factory ξεχωρίζει περισσότερο για έναν άλλο λόγο, και αυτός είναι το πόσο εύκολο είναι στην οδήγηση, πόσο γραμμικό, προβλέψιμο και φιλικό είναι -πάντα σε συνάρτηση με το κτηνώδες μοτέρ. Ακόμα και αναβάτης μεσαίων δυνατοτήτων θα γυρίσει σβέλτα και με ασφάλεια σε οποιαδήποτε πίστα, δίχως να εξαϋλωθεί σε κάποια στροφή, ούτε καν όμως να ανησυχήσει.\nΌση δύναμη έχει το Factory σε μοτέρ και φρένα, άλλη τόση είναι η προοδευτικότητα τους, ενώ η δουλειά που έχει κάνει η Aprilia σε κινητήρα, πλαίσιο, γεωμετρία, και αναρτήσεις είναι Θεϊκή. Αισθάνομαι τυχερός ως αναβάτης, έχοντας οδηγήσει μια τέτοια μοτοσυκλέτα, φτιαγμένη από μηχανολόγους που μπολιάζουν με ΑΙΣΘΗΣΗ ότι αγγίζουν. Κάποιοι άλλοι κατασκευαστές ίσως δεν ενδιαφέρονται για το πώς συμπεριφέρεται η μοτοσυκλέτα τους δίχως ηλεκτρονικούς κηδεμόνες, κάτι που οδηγεί σε δύστροπες εξωτικές κατασκευές που θυμίζουν ταύρο σε υαλοπωλείο, και χωρίς το Traction Control συμπεριφέρονται λες και θέλουν να εξοντώσουν τον αναβάτη τους!\nΌχι, εδώ συμβαίνει το αντίθετο. Ακόμα και χωρίς τα ηλεκτρονικά, το Factory ξεχειλίζει από αίσθηση, από πληροφόρηση και από διαδραστικότητα, το αισθάνεσαι γνώριμο, δικό σου, και το εμπιστεύεσαι απόλυτα.\nΔεν θα συζητήσουμε για τις δυνατότητες τηλεμετρίας που έχει το RSV4 1100 Factory, γιατί κι αυτές… aren’t for you. Δεν είναι για σένα, ή για μένα, είναι για άλλους, για τους λίγους.\nΌπως είπαμε, είναι εύκολο να γυρίσει κανείς σβέλτα με το Factory σε οποιαδήποτε πίστα, αλλά είναι διαφορετική ιστορία να καταφέρει να γυρίσει πραγματικά γρήγορα. Εκεί χρειάζεται μεγάλη εμπειρία σε πίστα και στα πολλά άλογα, και κορυφαία φυσική κατάσταση, για να μπορέσει κανείς να διαχειριστεί τις δυνάμεις που επενεργούν πάνω του στην οδήγηση της μοτοσυκλέτας.\nΌχι για μένα, όχι για σένα, τότε για ποιον;\nΤο Aprilia RSV4 1100 Factory δεν είναι για μένα. Δεν είναι για σένα. Ούτε για εκείνον. Ούτε για τον άλλον… ναι, αλλά τελικά για ποιον είναι; Ας το απλουστεύσουμε λίγο. Καταρχάς δεν μπορείς να αγωνιστείς μαζί του, έχει περισσότερα κυβικά από όσα επιβάλλουν οι κανονισμοί. Δεύτερον, αποκλείονται οι αρχάριοι. Τρίτον αποκλείονται εκείνοι που δεν έχουν 24.750 ευρώ να ξοδέψουν σε μια μοτοσυκλέτα που θα χρησιμοποιούν για χόμπι, για τον ελεύθερο χρόνο τους -και που φυσικά θα μπορούν να πληρώσουν ελαστικά, service και έξοδα για track-days σε Ελλάδα και στο εξωτερικό. Κάπου εδώ τελειώσαμε με τον πιο σκληρό διαχωρισμό. Τώρα μπαίνουμε στη δεύτερη φάση. Αν η απόκτηση του Factory είναι όνειρο ζωής πάμε πάσο, ακόμα κι αν είστε στις πρώτες 3 κατηγορίες -δεν θα τρέξετε αγώνα, θα δουλέψετε για να αποκτήσετε εμπειρία, θα εργαστείτε και θα βάλετε δόσεις για να το αποπληρώσετε. Όλα θεμιτά. Οι ερωτήσεις κλειδιά για τη δεύτερη φάση είναι οι εξής: “θα γυρίσω στις ελληνικές πίστες πιο γρήγορα με το Factory από ότι με ένα παλιό μεταχειρισμένο SS600;” “θα το ευχαριστηθώ περισσότερο;” και τέλος “χρειάζομαι όλες αυτές τις ρυθμίσεις σε πλαίσιο, τα ηλεκτρονικά και τα φτερά;” Αν έχετε απαντήσει με το χέρι στην καρδιά, τότε θα γνωρίζετε πλέον αν χρειάζεστε το Factory, ή αν απλώς το ποθείτε. Κι ίσως εδώ βρίσκεται η απάντηση σε όλο το προηγούμενο άρθρο, γιατί όταν έχουμε να διαχειριστούμε μια μοτοσυκλέτα-αντικείμενο του πόθου, ο ρεαλισμός και η ψυχρή λογική παύουν να μπορούν να μας βοηθήσουν. Αν θέλετε την κορυφαία ίσως Superbike για track-day use (μαζί με το αντίπαλο δέος Ducati Panigale V4), το Factory είναι για εσάς. End of discussion.\nΥΓ. Σύντομα θα δημοσιεύσουμε άρθρο με την άποψη του Πρωταθλητή Ελλάδας στα Supersport 600 το 2019, Δημήτρη Καρακώστα.\nAPRILIA RSV4 1100 Factory: Τεχνικά Χαρακτηριστικά [στις αγκύλες είναι τα δεδομένα που αφορούν την RSV4 RR]\nΔιάμετρος και διαδρομή 81 x 52,3 χιλ. [78 x 52,3 χιλ.]\nΚυβισμός κινητήρα 1.078 κ.εκ. [999,6 κ.εκ.]\nΣχέση συμπίεσης 13,6:1\nΜέγιστη ισχύς στον στρόφαλο 217 Hp (159,6 kW) στις 13.200 σ.α.λ. [201 Hp (148 kW) στις 13.000 σ.α.λ.]\nΜέγιστη ροπή στον στρόφαλο 12,4 Kgm στις 11.000 σ.α.λ. [11,7 Kgm στις 10.500 σ.α.λ.]\nΤροφοδοσία Φίλτρο αέρα με δυναμικές εισαγωγές μπροστά. 4 σώματα πεταλούδας Marelli 48 χιλ. με 8 μπεκ ψεκασμού και τελευταίας γενιάς σύστημα διαχείρισης κινητήρα Ride-By-Wire. Τρεις διαφορετικές χαρτογραφήσεις κινητήρα που επιλέγονται από τον αναβάτη ακόμη και όταν η μοτοσυκλέτα κινείται: Track, Sport, Race\nΕξάτμιση 4 σε 2 σε 1, δύο αισθητήρες οξυγόνου, πλαϊνό τελικό εξάτμισης με ηλεκτρονικά ελεγχόμενη βαλβίδα τύπου πεταλούδας που ελέγχεται από τη μονάδα ECU και ενσωματωμένο τριοδικό καταλύτη (Euro 4)\nΛίπανση Υγρό κάρτερ, με ψυγείο λαδιού και δύο αντλίες λαδιού (λίπανση και ψύξη)\nΜετάδοση Κιβώτιο 6 σχέσεων, τύπου κασέτας. Μοχλός ταχυτήτων με ηλεκτρονικό σύστημα γρήγορης αλλαγής Aprilia Quick Shift electronic system (ΑQS)\nΣυμπλέκτης Υγρός πολύδισκος συμπλέκτης με σύστημα περιορισμένης ολίσθησης\nΑρχική μετάδοση Γρανάζια με ίσια δόντια και ενσωματωμένοι εύκαμπτοι αποσβεστήρες κραδασμών, σχέση μετάδοσης: 73/44 (1,659)\nΤελική μετάδοση Αλυσίδα: Σχέση μετάδοσης: 41/16 (2,562)\nΔιαχείριση πρόσφυσης APRC System (Aprilia Performance Ride Control), που περιλαμβάνει Traction Control (ATC), Wheelie Control (AWC), Launch Control (ALC), cruise control (ACC) και speed limiter (APT). Όλα ρυθμίζονται και απενεργοποιούνται ανεξάρτητα\nΠλαίσιο Δυο δοκών αλουμινίου, με πρεσαριστά και χυτά τμήματα. Διαθέσιμες ρυθμίσεις: Θέση και γωνία λαιμού τιμονιού, Ύψος κινητήρα, Ύψος άξονα ψαλιδιού. Öhlins ρυθμιζόμενο αμορτισέρ τιμονιού [Sachs μη ρυθμιζόμενο αμορτισέρ τιμονιού]\nΜπροστινή ανάρτηση Öhlins NIX πιρούνι 43 χιλ. με επεξεργασία TIN. [Sachs πιρούνι 43 χιλ.] Αλουμινένιες βάσεις ακτινικών δαγκάνων. Ρύθμιση προφόρτισης ελατηρίου, υδραυλικής απόσβεσης συμπίεσης και επαναφοράς, διαδρομή τροχού 125 χιλ. [120 χιλ.]\nΠίσω ανάρτηση Αλουμινένιο ψαλίδι δύο μπράτσων, τεχνολογία μικρού πάχους και χύτευσης. Öhlins TTX μονό αμορτισέρ με piggy-back, πλήρως ρυθμιζόμενο ως προς την προφόρτιση ελατηρίου, το μεταξόνιο, την υδραυλική επαναφορά συμπίεσης και επαναφοράς. [Sachs μονό αμορτισέρ με ρύθμιση ως προς την υδραυλική απόσβεση συμπίεσης και επαναφοράς, την προφόρτιση ελατηρίου και την απόσταση από κέντρο σε κέντρο]. Διαδρομή τροχού 120 χιλ. [130 χιλ.]\nΜπροστά: Δύο χαμηλού βάρους πλευστοί δίσκοι 330 χιλ. από ανοξείδωτο ατσάλι με αλουμινένια φλάντζα 6 πείρων. Brembo Stylema [M50] monobloc ακτινικές δαγκάνες με 4 30 χιλ. αντικριστά έμβολα. Μεταλλικά τακάκια. Μεταλλικά σωληνάκια υψηλής πίεσης. Ακτινική αντλία.\nΠίσω: Δίσκος 220 χιλ., δαγκάνα Brembo με δύο ξεχωριστά έμβολα  32 χιλ. Μεταλλικά τακάκια. Αντλία με ενσωματωμένο δοχείο και μεταλλικό σωληνάκι υψηλής πίεσης. Bosch 9.1 MP ABS με λειτουργία κλίσης στις στροφές, ρυθμιζόμενο με 3 χάρτες και εφοδιασμένο με λειτουργία περιορισμού ανύψωσης του πίσω τροχού RLM (Rear wheel Lift-up Mitigation) [μπορεί να απενεργοποιηθεί].\nΧωρητικότητα καυσίμου 18,5 λίτρα (περιλαμβάνεται ρεζέρβα 4 λίτρων)\nΤελευταία τροποποίηση στις Δευτέρα, 23 Μαρτίου 2020 16:16\nTest - Aprilia RSV4 1100 Factory 2019 - Δημήτρης Καρακώστας - Η άποψη του ειδικού\nΠερισσότερα σε αυτή την κατηγορία: « Test - Aprilia RSV4 1100 Factory 2019 - Δημήτρης Καρακώστας - Η άποψη του ειδικού Παρουσίαση - Aprilia RSV4 "Σάκης Συνιώρης" 2014 »


Ασφάλεια υγείας: επιλέγοντας πρόγραμμα για όλη την οικογένεια - Insurance Blog\nΑσφάλεια υγείας: επιλέγοντας πρόγραμμα για όλη την οικογένεια\nΗ ασφάλεια υγείας είναι ίσως η πιο διαδεδομένη και φυσικά απαραίτητα ασφάλεια που μπορεί κανείς να επιλέξει. Με το σύστημα της Δημόσιας Υγείας να είναι εξαιρετικά δυσλειτουργικό, χάνεται χρόνος σε διαδικασίες για κρίσιμες εξετάσεις και υπάρχει μεγάλη ταλαιπωρία στην περίπτωση νοσηλείας.\nΚάποιος που θέλει να εξασφαλίσει την υγεία του και της οικογένειάς του, θα πρέπει να επιλέξει μια ασφάλεια υγείας για να διασφαλίσει πρόσβαση σε διαγνωστικές εξετάσεις, ιατρικές επισκέψεις και νοσηλεία. Πώς επιλέγει όμως κανείς την πιο συμφέρουσα και ικανή λύση για τις ανάγκες της οικογένειάς του;\nΤο πρώτο βήμα που θα πρέπει να κάνει κάποιος, είναι βεβαίως να σκιαγραφήσει τις ανάγκες της οικογένειάς του. Από εκεί και πέρα τον λόγο έχουν τα χρήματα που μπορεί να διαθέσει για ένα τέτοιο συμβόλαιο. Ανάλογα, λοιπόν, με τα ασφάλιστρα που μπορεί να διαθέσει θα έχει και την αντίστοιχη κάλυψη δαπανών εντός και εκτός Ελλάδας επιλέγοντας όριο κάλυψης δαπανών. Υπάρχει ακόμα η επιλογή της συμμετοχής στα έξοδα, η επιλογή θέσης νοσηλείας, η πλήρης ή η μερική κάλυψη στις αμοιβές των γιατρών αλλά και η επιλογή απευθείας εξόφλησης της δαπάνης από την πλευρά της ασφαλιστικής εταιρείας. Άλλο προνόμιο που μπορεί να έχει κανείς με το συμβόλαιό του σε μια ασφάλεια υγείας είναι η πλήρης κάλυψη αποκλειστικής ή συνοδού. Η ασφάλεια υγείας όμως προβλέπει και την κάλυψη για επεμβατικές πράξεις χωρίς να προβλέπεται νοσηλεία, οι δαπάνες αποκατάστασης, η επείγουσα μεταφορά και άλλες ανάλογα με την εταιρεία και τον τύπο του συμβολαίου.\nΌταν έρχεται η ώρα της επιλογής της ασφαλιστικής εταιρείας με την οποία θα συνάψει κανείς ένα οικογενειακό ασφαλιστήριο συμβόλαιο υγείας και αφού έχει γίνει η έρευνα αγοράς τον πρώτο λόγο έχει η αξιοπιστία της εταιρείας. Είναι αρκετά δελεαστικό να παρέχεται δωρεάν κάλυψη στο 2ο παιδί ή και στο 3ο ακόμη, όμως το βασικό κριτήριο επιλογής δεν πρέπει να είναι αυτό. Ένα ασφαλιστήριο συμβόλαιο στην πραγματικότητα αγοράζει μια υπηρεσία που δεν είναι άμεσα εφαρμόσιμη. Δεν είναι κάτι που βλέπει κανείς την εφαρμογή του άμεσα. Με τις ασφάλειες κάθε είδους συμβαίνει αυτό που λαϊκά λέμε «αχρείαστη να είναι». Κάπως έτσι και επειδή τα ποσά που καταβάλλονται (ασφάλιστρα) δεν είναι αμελητέα, καλό είναι η επιλογή της εταιρείας να γίνεται με γνώμονα την αξιοπιστία της και όχι τις εξωπραγματικές προσφορές της. Η υγεία της οικογένειας είναι μια ιδιαιτέρως ευαίσθητη κατάσταση που απαιτεί υπευθυνότητα και το σωσίβιο που εν προκειμένω είναι η ασφάλεια υγείας, πρέπει να λειτουργεί καλά. Οτιδήποτε άλλο θα ήταν μεγάλη ταλαιπωρία για την οικογένεια και χάσιμο χρόνου που στον τομέα της υγείας είναι εξαιρετικά πολύτιμος.\nAuthor adminPosted on April 5, 2018 July 12, 2018 Tags ασφάλεια υγείας, ασφάλεια υγείας για όλη την οικογένεια\nPrevious Previous post: Συνταξιοδοτικά προγράμματα: tips και συμβουλές για να έχετε να λαμβάνετε\nNext Next post: Tips και συμβουλές για οικονομική ασφάλεια αυτοκινήτου και μοτοσικλέτας


Kώδικας QR και διακόσμηση | Painting advisor\nΦεβρουαρίου 15, 2012 by aggelos60\tKώδικας QR και διακόσμηση\tMια επαναστατική εφαρμογή που ανατρέπει τα δεδομένα στους τομείς της επικοινωνίας, της διαφήμισης, της πληροφορίας και των εμπορικών συναλλαγών. Ολο και πληθαίνουν αυτοί που αναρωτιούνται τι είναι τα QR (συντομογραφία των λέξεων Quick Response) ή, πιο ολοκληρωμένα, τα QR codes. Eίναι ένας τύπος των matrix barcodes (δισδιάστατοι κώδικες) που σχεδιάστηκαν αρχικά για χρήση από την αυτοκινητοβιομηχανία. Tα σύμβολα αυτά αναπτύχθηκαν πρώτη φορά το 1994 από την εταιρεία Denso (θυγατρική της Tογιότα).\nThis entry was posted in Απόψεις,Αρχιτεκτονική,Καινοτομία and tagged QR code.Bookmark the permalink.


Εξόρμηση στην Υδρα (μέρος 1ο) | ΓΑΣΤΡΟΝΟΜΙΑ | Η ΚΑΘΗΜΕΡΙΝΗ\nΕξόρμηση στην Υδρα (μέρος 1ο)\nΤο πρωινό της κ. Μαρίας στο Greco Οταν η Πόπη Ζωγκού κατεβάσει γάλα από το βουνό, η κ. Μαρία θα φτιάξει ρυζόγαλο και γαλατόπιτα. Με τη γαλομυζήθρα που φέρνει από την ιδιαίτερη πατρίδα της, την Κρήτη, φτιάχνει τυρόπιτες και καλιτσούνια. Τα φύλλα, τα ζυμάρια όλα δικά της. Το μέλι ντόπιο, τα αυγά από το νησί. Για τη λεμονάδα της στύβει κάθε χρόνο ένα φορτηγό λεμόνια από τον κήπο της. Κέικ, γλυκίσματα, κουλούρια, όλα χειροποίητα. Η περιποίηση βασιλική. Μπορεί το Greco να μην είναι το πιο λουσάτο ξενοδοχείο της Υδρας, όμως το πρωινό του είναι ασυναγώνιστο. Τ/22980-53.200\nValue for money ταβέρνα, από τις καλύτερες του νησιού, στα ενδότερα. Απλή, λαϊκή μαγειρική που τιμά τις εποχές και τα προϊόντα τους, φρε-σκό-τα-τα ψάρια και θαλασσινά, κρέατα εκλεκτά. Στις κατσαρόλες και στα τηγάνια δίνει το πρόσταγμα η Χριστίνα, στο γενικό κουμάντο η κόρη της Βενεδίκτη και ο άντρας της Γιώργος. Αλησμόνητα μου έχουν μείνει κάτι ωραία μελιτζανοφαγητά, πάντα καλοί οι κολοκυθοκεφτέδες της (βάζει και λίγο μοσχοκάρυδο), οι κρεατεροί ντολμάδες, οι μοσχοκεφτέδες της, τα μπιφτέκια της, το αρνάκι καπαμά. Ωραία και τα λαδερά της, η φάβα, τα τηγανητά θερινά λαχανικά και οι διάφοροι μεζέδες. Πρέπει να σας εκμυστηρευτώ πως έχω πετύχει τη Χριστίνα να διαλέγει μία-μία τις ντομάτες σε μανάβικα του νησιού. Τ/22980-53.615. Κόστος: περίπου 15€/άτομο (εκτός κι αν πάρετε ψάρι). Ομιλος Εδώ ήταν παλιά η περίφημη Λαγουδέρα του Μπάμπη Μωρέ, από την οποία είχαν περάσει όλοι οι σελέμπριτι που επισκέφτηκαν το νησί τις δεκαετίες ’60-’80. Τώρα λειτουργεί ως μπαρ-εστιατόριο. Το μενού είναι γκουρμέ και φέρει την υπογραφή της Αλεξάνδρας Τακορίδη. Δοκιμάστε την πατάτα γεμιστή με σιγοψημένο αρνάκι, το φρεσκοφτιαγμένο σεβίτσε, τη μακαρονάδα με θαλασσινά. Τα κρασιά και τα κοκτέιλ καλά. Το περιβάλλον εκλεπτυσμένο. Μετά τα μεσάνυχτα, όλο και κάποιο DJ set θα πετύχετε, που κρατάει συνήθως μέχρι το πρωί. Μενού τριών πιάτων με 25€ το μεσημέρι. Ανοιχτά μεσημέρι-βράδυ. Κόστος: περίπου 30-40€/άτομο. T/22980-53.800. 180 χρόνια Ξερή Ελιά Παλιά οικογένεια στο νησί οι Ντούσκοι, «τρέχουν» αυτή την ταβέρνα-θεσμό στο κέντρο της Υδρας, λίγα στενά πάνω από το λιμάνι. Κάτω από την παχιά σκιά της μουριάς θα φάτε μαγειρευτά (ωραίοι οι γίγαντες), κρεατικά της ώρας, αλλά και ψάρια και θαλασσινά. Το σέρβις έμπειρο. Το βράδυ μπορεί να πετύχετε ντόπιους κανταδόρους. Τo όνομα της ταβέρνας έχει δώσει σε ανέκδοτο τραγούδι του ο πολιτογραφημένος Υδραίος Leonard Cohen. Τ/22980-52.886. Κόστος: περίπου 20€/άτομο (εκτός κι αν πάρετε ψάρι). Μετά το μπάνιο στον Βλυχό Ενάλιον Το πρώτο απογευματινό κοκτέιλ μετά τις βουτιές στην παραλία του Βλυχού θα το πιείτε στο Ενάλιον. Αν πεινάσετε, έχει μακαρονάδες, ριζότι, ψάρια και μερικά μαγειρευτά. Ανοιχτά από το πρωί. Κόστος: ποτά από 7€. Τ/22980-53.455. Μαρίνα Απλό ταβερνάκι που αγαπούν ιδιαίτερα οι ντόπιοι, πάνω στο βράχο, στον κολπίσκο όπου δένουν τα ταξί όταν έρχονται στον Βλυχό. Κάτω από τη σκιά των πεύκων, με θέα το νησάκι του Αη Γιάννη, θα απολαύσετε γαύρο μαρινάτο, μελιτζανοσαλάτα, ντόπια ψάρια και αστακουδάκια. Οταν το νησί έχει κόσμο, η Μαρίνα φτιάχνει λαδερά και άλλα μαγειρευτά. Ανοιχτά από το μεσημέρι. Κόστος: 12-15€/άτομο. Τ/22980-52.496. Foodie’s tip Το υδραίικο καλαμάρι, αλιευμένο στις κοντινές θάλασσες, είναι ιδιαίτερα γλυκό στη γεύση. Αναζητήστε το στις ταβέρνες που σας προτείνουμε. Θα απολαύστε το ψητό στη σχάρα. Ψάρι σπαρταριστό απ’ το καΐκι Αν μένετε στην Υδρα (σε δικό σας σπίτι ή σε ενοικιαζόμενο με κουζίνα), έχετε στο νου σας ότι ο Μιχάλης και ο γιος του φέρνουν με το καΐκι τους κάθε μέρα ψάρι μόλις αλιευμένο. Τώρα το καλοκαίρι έχουν συνήθως σκορπίνες, μπακαλιάρους, σκάρους και βραστόψαρα. Μέχρι τις 10.00 έχουν ξεπουλήσει.\nΣτο λιμάνι, δίπλα στα θαλάσσια ταξί. Πώς θα φτάσετε στο νησί Η Hellenic Seaways έχει καθημερινά δρομολόγια από το λιμάνι του Πειραιά (δελφίνια+καταμαράν). Τιμή κατ’ άτομο, πήγαινε-έλα: 56€ (economy), 70€ (business). Στην Υδρα μπορείτε να φτάσετε και ως εξής: οδικώς μέχρι το Μετόχι Ερμιονίδας στην Πελοπόννησο (υπολογίστε περίπου 3 ώρες) και από εκεί με πλοιάρια που αναχωρούν για Υδρα κάθε 30΄-1 ώρα περίπου (Hydralines: 6944-242.141, 6947-905.855, Μετόχι express: 6940-999.056). Πώς θα μετακινηθείτε Σίγουρα όχι με αυτοκίνητα, καθότι τα τροχοφόρα απαγορεύονται στο νησί. Θα μετακινηθείτε με τα πόδια (οι περισσότερες αποστάσεις είναι κοντινές), με θαλάσσιο ταξί (π.χ. για το Καμίνι και το Μανδράκι), με πλοιάρια που πάνε σε μακρινές παραλίες (Βλυχός, Πλάκες Βλυχού, Μπίστι, Αγ. Νικόλαος), με γαϊδούρια (για βόλτα λίγο... τουριστίκ). Διαβάστε τη συνέχεια του αφιερώματος στην Ύδρα στο μέρος 2o και μέρος 3o.


Συνεχίζεται η κόντρα ΓΣΕΕ-ΠΑΜΕ με νέες βολές - TheNewspaper.gr\n-166 min. ago-Αντιεμβολιαστές – Τα πρώτα ευρήματα των Αρχών – Οι ιστοσελίδες που εξαπατούν και ο «τιμοκατάλογος» για τα «νομικά όπλα»\n-164 min. ago-ΠΑΟΚ – Πώς βλέπει το ντέρμπι με την ΑΕΚ ο Λουτσέσκου\n-162 min. ago-Την Κυριακή 26 Σεπτεμβρίου η κηδεία του Χρυσόστομου Ζάχου\n-148 min. ago-Τα Τρίκαλα υποδέχονται και τιμούν τους Αγίους τους\n-147 min. ago-Γυναικοκτονία στη Ρόδο – Ανοίγουν στόματα μετά την τραγωδία – Το μήνυμα των γονιών της Ντόρας\n-146 min. ago-Κάρλες Πουτζντεμόν – Θα συνεχίσω να ταξιδεύω λέει ο αυτονομιστής πρώην ηγέτης της Καταλονίας\n-145 min. ago-Εύκολα η Σλόβαν πριν τον ΠΑΟΚ (0-3)\n-128 min. ago-Θεσσαλονίκη – Μπλακ άουτ στο κέντρο – Σταδιακή η αποκατάσταση της ηλεκτροδότησης\n-126 min. ago-Σοκ στο Βέλγιο από την δολοφονία της CEO του Σπα – Δολοφονήθηκε και η ερωμένη της\n-113 min. ago-ΠΕΑΕΑ-ΔΣΕ Παράρτημα Καρδίτσας: Εκδήλωση για τα 80 χρόνια από την ίδρυση του Ε.Α.Μ.\nΉθελαν να κάνουν ένα συνέδριο-παρωδία μακριά από τους εργαζόμενους, στα κλεφτά, ένα συνέδριο συναλλαγών και πάνω σε συμφωνίες κορυφών, με μεθόδους ”το ξαναλέμε” συνδικαλιστικής μαφίας. Γι’ αυτό και επέλεξαν για μια ακόμα φορά να είναι μακριά από εκεί που συγκεντρώνεται η εργατική τάξη και επέλεξαν τουριστικά θέρετρα αυτή τη φορά τις παραλίες της Καλαμάτας, έξω από την πόλη, σε πεντάστερα πολυτελή ξενοδοχεία.\nΔεν θα αφήσουμε χώρο για χώρο δουλείας, κλάδο για κλάδο που δε θα κάνουμε γνωστές αυτές τις αθλιότητες. Να γίνει ακόμα πιο καθαρός ο ρόλος και η στάση όλη αυτής της συνδικαλιστικής μαφίας που παριστάνει την ηγεσία της εργατικής τάξης. Αυτής της κλειστής κάστας, ότι πιο σάπιο υπάρχει μέσα στις γραμμές των εργαζομένων που 4 μέρες τώρα οργάνωσαν με τα λεφτά των εργαζομένων πολυήμερες διακοπές σε ξενοδοχεία που δεν πρόκειται ποτέ να δει μια εργατική – λαϊκή οικογένεια.\nΑπανθρακώθηκε 84χρονη έπειτα από φωτιά που ξέσπασε στο σπίτι της\nΗ καταγγελία της Ένωσης Αστυνομικών\nΚαταρρακτώδης βροχή στον Διόνυσο – Διακοπές στην ηλεκτροδότηση


Κεντρικό δελτίο 02/09/2020 | OPEN TV\nκαταχωρήθηκε: Τετάρτη 02 Σεπτεμβρίου 2020 20:05\nΚεντρικό δελτίο 02/09/2020\nΣάλος από την αποκάλυψη ότι ο Ερντογάν ζήτησε βύθιση ελληνικού πλοίου ή κατάρριψη αεροσκάφους. Γιατί αρνήθηκαν οι στρατηγοί. Οι κινήσεις της Αθήνας. Ο Μακρόν σε Λίβανο και Ιράκ «περικυκλώνει» την Τουρκία και «κατακεραυνώνει» τον Ερντογάν. Λουκέτα σε γνωστά κλαμπ της Μυκόνου. Σε καραντίνα η Μόρια μετά από κρούσμα. «Κουτσουρεμένο» δώρο Χριστουγέννων στους εργαζόμενους που έχουν τεθεί σε αναστολή εργασίας. «Φουντώνουν» οι φήμες για την υγεία Τραμπ. Σενάρια ότι είχε πάθει εγκεφαλικό. Διαψεύδει ο γιατρός του. Αναλυτικά το κεντρικό δελτίο ειδήσεων στο OPEN, με τη Νίκη Λυμπεράκη.\nΈκτακτο δελτίο: Ζάκυνθος και Κεφαλονιά στη δύνη του «Ιανού» Κεντρικό δελτίο 17/09/2020 Έκτακτο δελτίο: Φωτιά στην Πάτρα Κεντρικό δελτίο 16/09/2020 Κεντρικό δελτίο 15/09/2020 Κορωνοϊός: Αυξάνονται οι διασωληνωμένοι στις ΜΕΘ Κεντρικό δελτίο 14/09/2020 Κεντρικό δελτίο 13/09/2020 Κεντρικό δελτίο 12/09/2020 Κεντρικό δελτίο 11/09/2020 Χαρδαλιάς: Περιορισμοί σε Πέλλα, Πιερία, Ημαθία, Κιλκίς\nΚεντρικό δελτίο 01/09/2020Νέα Navtex, πιο κοντά στο Καστελόριζο και τη Ρόδο, από τους Τούρκους. Ξέφυγε από κάθε έλεγχο ο Ερντογάν. Αποκαλεί κράτος-δόλωμα την Ελλάδα. Τι... Κεντρικό δελτίο 03/09/2020Ανοιχτά στο στόχαστρο των Τούρκων το Καστελόριζο. Προσπαθούν να στήσουν προβοκάτσια με Τούρκους δημοσιογράφους στο νησί. Δυναμική παρουσία και Ρώσων... Κεντρικό δελτίο 04/09/2020Ο Μητσοτάκης έθεσε την «κόκκινη γραμμή» για το διάλογο με την Τουρκία. Το παρασκήνιο πίσω από την κίνηση του γενικού γραμματέα του ΝΑΤΟ. Λέει ψέματα η... Κεντρικό δελτίο 31/08/2020Γερμανία, Γαλλία και Κομισιόν ζητούν από τον Ερντογάν να σταματήσει τις προκλήσεις. Θέτει ακόμη και θέμα Δωδεκανήσων. Κρίσιμες διαπαραγματεύσεις...


Διαταραχή τριχωτού της κεφαλής: Σμηγματορροϊκή δερματίτιδα - Qazami\nBy Markos on\t 6 Απριλίου 2021 No Comments\nΜπορεί να υπάρχουν πολλές διαταραχές ή ασθένειες που έχουν ως αποτέλεσμα την τριχόπτωση. Η απώλεια μαλλιών είναι μια ένδειξη ότι μπορεί να υπάρχει ένα πρόβλημα που συμβαίνει στο σώμα σας. Μία διαταραχή που σχετίζεται με τις αλλαγές στο τριχωτό της κεφαλής είναι γνωστή ως σμηγματορροϊκή δερματίτιδα. Αυτή είναι μια κοινή κληρονομική διαταραχή και πρέπει να αντιμετωπίζεται συνεχώς και το συντομότερο δυνατόν.\nΠληροφορίες για την σμηγματορροϊκή δερματίτιδα\nΗ σμηγματορροϊκή δερματίτιδα είναι επίσης συχνά γνωστή ως πιτυρίδα ή έκζεμα. Όταν έχετε σμηγματορροϊκή δερματίτιδα, αντιμετωπίζετε μια αλλαγή στην υφή του δέρματος στο τριχωτό της κεφαλής σας. Αυτό περιλαμβάνει είτε λιπαρές περιοχές πάνω στο τριχωτό της κεφαλής, είτε λευκές νιφάδες που προέρχονται από το τριχωτό της κεφαλής σας. Είναι επίσης πιθανό να αντιμετωπίσετε κνησμό και ερυθρότητα στην περιοχή του τριχωτού της κεφαλής, καθώς και τριχόπτωση.\nΕάν παρατηρήσετε κάποιο από τα παραπάνω συμπτώματα, τότε μπορεί να έχετε σμηγματορροϊκή δερματίτιδα. Για θεραπεία, μπορείτε να χρησιμοποιήσετε ένα φαρμακευτικό σαμπουάν για άμεση εφαρμογή στο τριχωτό της κεφαλής σας. Ανάλογα το σαμπουάν, θα υπάρχει μια ποικιλία συστατικών που θα βοηθήσουν στην αντιμετώπιση του προβλήματος αυτού.\nΕάν το φαρμακευτικό σαμπουάν δεν καταφέρει να σταματήσει την τριχόπτωση και τη διαταραχή του τριχωτού της κεφαλής, μπορείτε να πάρετε ένα συνταγογραφούμενο φάρμακο από έναν γιατρό, για να απαλλαγείτε από σμηγματορροϊκή δερματίτιδα. Αυτά τα σαμπουάν εμπεριέχουν φάρμακα όπως σαλικυλικό οξύ, ψευδάργυρο, ρεσορκίνη και σελήνιο. Τα συνταγογραφούμενα φάρμακα έχουν ισχυρότερες ποσότητες αυτών των συστατικών, καθώς και προσθήκη κετοκοναζόλης και κορτικοστεροειδών. Μπορείτε επίσης να κάνετε μασάζ στο κεφάλι σας για να επαναφέρετε την ισορροπία το τριχωτό της κεφαλής σε κανονική κατάσταση. Αυτό είναι ιδιαίτερα αποτελεσματικό σε παιδιά που αντιμετωπίζουν σμηγματορροϊκή δερματίτιδα.\nΕνώ η σμηγματορροϊκή δερματίτιδα μπορεί εύκολα να αντιμετωπιστεί με τα σωστά σαμπουάν, δεν μπορεί εύκολα να προληφθεί. Αν εμφανίσετε τα συμπτώματα, είναι πιθανό να τα ξαναντιμετωπίσετε. Θα πρέπει να συνεχίσετε να χρησιμοποιείτε τα σαμπουάν που περιέχουν το φάρμακο και να λάβετε τα απαραίτητα μέτρα για να αποτρέψετε την επιστροφή του προβλήματος.\nΕπιπλέον, βεβαιωθείτε ότι έχετε επαρκή ποσότητα βασικών βιταμινών και συμπληρωμάτων. Όπως πάντα, μια υγιεινή διατροφή βοηθά. Υιοθετήστε καλές συμβουλές περιποίησης μαλλιών για να αποφύγετε μεγαλύτερη απώλεια μαλλιών.\nΕάν δυσκολεύεστε να αποτρέψετε αυτό το πρόβλημα, τότε μπορείτε να συμβουλευτείτε έναν ειδικό γιατρό για πιθανές θεραπείες. Η κατανόηση της σμηγματορροϊκής δερματίτιδας και η γνώση του τρόπου αντιμετώπισης του προβλήματος, θα σας βοηθήσουν να διατηρήσετε ένα υγιές τριχωτό της κεφαλής.\nβιταμίνες και συμπληρώματα σμηγματορροϊκή δερματίτιδα τριχωτό της κεφαλής φαρμακευτικό σαμπουάν


ΠΡΑΚΤΙΚΑ ΜΑΘΗΜΑΤΑ ΟΙΚΟΝΟΜΙΑΣ – ΠΑΡΑΡΤΗΜΑ. Η ΧΡΕΟΚΟΠΙΑ ΟΛΟΕΝΑ ΚΑΙ ΠΛΗΣΙΑΖΕΙ. ΝΕΟ «ΠΡΟΓΡΑΜΜΑ ΔΙΑΣΩΣΗΣ» ΠΡΟ ΤΩΝ ΠΥΛΩΝ & ΕΝΑ ΛΟΓΙΣΤΙΚΟ ΣΚΑΝΔΑΛΟ ΣΤΗΝ Δ.Ε.Η. - Aetofolia\nΟΙ «ΠΑΝΤΑΧΟΥ ΠΑΡΟΝΤΕΣ» ΠΑΡΟΥΣΙΑΖΟΥΝ & ΣΧΟΛΙΑΖΟΥΝ ΤΟΝ ΙΣΟΛΟΓΙΣΜΟ ΤΗΣ Κ.Α.Ε. Π.Α.Ο. ΓΙΑ ΤΟ 2017-2018 (ΖΗΜΙΕΣ ΜΕΤΑ ΑΠΟ 5 ...\nΚ.Α.Ε. Α.Ε.Κ.: ΕΛΕΓΧΟΣ ΠΡΟΟΔΟΥ Ν.14 (ΜΠΟΡΕΙ ΝΑ ΤΕΡΜΑΤΙΣΕΙ 3η;)\nΟΙ «ΠΑΝΤΑΧΟΥ ΠΑΡΟΝΤΕΣ» ΠΑΡΟΥΣΙΑΖΟΥΝ -ΠΡΩΤΟΙ ΑΠ' ΟΛΟΥΣ- ΤΟΝ 4o ΙΣΟΛΟΓΙΣΜΟ ΤΗΣ Π.Α.Ε. (Η ΧΡΟΝΙΑ ΤΗΣ ΠΟΡΕΙΑΣ ΣΤΟ EUROPA...\nΚ.Α.Ε. Α.Ε.Κ.: ΛΑΝΘΑΣΜΕΝΕΣ ΕΠΙΛΟΓΕΣ, ΑΝΙΚΑΝΟΤΗΤΑ Ή ΕΛΛΕΙΨΗ ΧΡΗΜΑΤΩΝ; (ΜΟΝΟ Η ΠΡΟΠΑΓΑΝΔΑ ΚΑΙ ΤΟ ΓΛΕΙΨΙΜΟ ΔΕΝ ΦΤΑΝ�...\nΠΡΑΚΤΙΚΑ ΜΑΘΗΜΑΤΑ ΟΙΚΟΝΟΜΙΑΣ – ΠΑΡΑΡΤΗΜΑ. ΤΟ ΨΕΜΑ ΚΑΙ Η ΠΡΟΠΑΓΑΝΔΑ ΣΤΗΝ ΟΙΚΟΝΟΜΙΑ ΕΧΟΥΝ «ΚΟΝΤΑ ΠΟΔΑΡΙΑ».\nΠΡΑΚΤΙΚΑ ΜΑΘΗΜΑΤΑ ΟΙΚΟΝΟΜΙΑΣ – ΠΑΡΑΡΤΗΜΑ. Η ΧΡΕΟΚΟΠΙΑ ΟΛΟΕΝΑ ΚΑΙ ΠΛΗΣΙΑΖΕΙ. ΝΕΟ «ΠΡΟΓΡΑΜΜΑ ΔΙΑΣΩΣΗΣ» ΠΡΟ ΤΩΝ ΠΥΛΩΝ & ΕΝΑ ΛΟΓΙΣΤΙΚΟ ΣΚΑΝΔΑΛΟ ΣΤΗΝ Δ.Ε.Η.\nΜόλις στις 22 Σεπτέμβρη σημειώναμε τους λόγους για τους οποίους η χρεοκοπία είναι πιο κοντά από ποτέ πριν (βλέπε εδώ). Στο κείμενο μας εκείνο σημειώναμε πως οι «αγορές» στις προσφορές τους για την κάλυψη των εκδόσεων Κρατικών Ομολόγων θα συνεκτιμούν όλους τους Οικονομικούς Δείκτες. Εφ’ όσον δεν βγήκαν ακόμη Κρατικά Ομόλογα (γιατί από την σχετική διερεύνηση η Κυβέρνηση είχε καταλάβει τι την περίμενε) οι «αγορές» εκτονώθηκαν στις τραπεζικές μετοχές στέλνοντας με τον τρόπο αυτό το μήνυμα τους στο Μαξίμου. Από την άποψη αυτή είναι άσχετη η εκτίμηση σύμφωνα με την οποία η «χρηματιστηριακή αποτίμηση» (δηλαδή, το γινόμενο του συνόλου των μετοχών με την τιμή κλεισίματος) είναι χαμηλότερη απ’ αυτή που δικαιολογείται με βάση τα οικονομικά τους μεγέθη. Γιατί οι «αγορές» δεν είχαν στόχο τις τράπεζες αλλά την Κυβέρνηση.\nΤην Κυβέρνηση, η οποία τώρα ανακάλυψε τον κερδοσκοπικό τους ρόλο. Μέχρι τώρα που φλέρταρε μαζί τους όντας κάτω από την «ομπρέλα» του «προγράμματος» οι «αγορές» ήταν ταυτόσημες των «επενδυτών» οι οποίοι «εμπιστεύονταν» την Ελληνική Οικονομία και άρα την παρούσα Κυβέρνηση. Τώρα είναι η ώρα του «λογαριασμού» της οικονομικής διαχείρισης του ΣΥ.ΡΙΖ.Α. Τώρα θα φανεί πόσο λάθος ήταν η μη εξάντληση του κονδυλίου για την αναχρηματοδότηση των τραπεζών. Τώρα θα φανεί πόσο οι τράπεζες είχαν ανάγκη αυτά τα λεφτά. Τώρα θ’ αποδειχθεί πόσο «στημένη» (και επιβεβλημένη από την ανάγκη των τραπεζών να διασωθούν) ήταν η επιβολή των «κεφαλαιακών περιορισμών» (capital controls) το Καλοκαίρι του 2015.\nΣημειώναμε εκτός των άλλων πως για να θεωρήσουμε ότι η Οικονομία μπαίνει σ’ «αναπτυξιακή» τροχιά θα πρέπει ο ετήσιος ρυθμός μεγέθυνσης του Α.Ε.Π. να είναι πάνω από 2-2,5% προκειμένου η «ανάπτυξη» να είναι αυτό που οι οικονομολόγοι λένε «ανατροφοδοτούμενη» (δηλαδή, να μην χρειάζεται χρηματοδότηση από το Κράτος). Φέτος η πρόβλεψη είναι οριακά πάνω από το 2%, ενώ για του χρόνου η ΕΛ.ΣΤΑΤ. δίνει εκτίμηση 2,5% (βλέπε εδώ).\nΗ αύξηση που δίνει η ΕΛ.ΣΤΑΤ. είναι ανώτερη τόσο αυτής που δίνει η Ευρωπαϊκή Επιτροπή κατά 0,2%, όσο και ο Ο.Ο.Σ.Α. κατά 0,1% και 0,2% αντίστοιχα. Το ενδιαφέρον, όμως, βρίσκεται στις εκτιμήσεις του έμπειρου σε τέτοιες εκτιμήσεις Δ.Ν.Τ. Μπορεί για το 2018 η απόκλιση να είναι μόνο 0,1% (που στο 2% δεν είναι αμελητέα), για το 2019, όμως, η απόκλιση μεγαλώνει στο 0,7%. Πράγμα που σημαίνει πως για το 2019 το Δ.Ν.Τ. προβλέπει μείωση του ρυθμού μεγέθυνσης του Α.Ε.Π. Το οποίο με τη σειρά του σημαίνει πως η εκτίμηση της Κυβέρνησης για 2,5% είναι ανεδαφική.\nΗ τόσο μεγάλη διαφορά στις εκτιμήσεις -αν επιβεβαιωθεί στην πράξη- αποδεικνύει πως στην «Ελληνική Περίπτωση» οι εκτιμήσεις της Ευρωπαϊκής Επιτροπής και του Ο.Ο.Σ.Α. έγιναν περισσότερο με πολιτικά κριτήρια και λιγότερο με οικονομικά. Έγιναν προκειμένου να δικαιολογήσουν την «Καθαρή Έξοδο» από το «Πρόγραμμα» προκειμένου αφενός ο ΣΥ.ΡΙΖ.Α. να έχει ελπίδες επανεκλογής (γιατί οι Γερμανοί τον χρειάζονται ακόμα στην Κυβέρνηση) και αφετέρου οι Γερμανοί (κυρίως) να δείξουν στο εσωτερικό της χώρας τους ότι «απεμπλάκησαν» από την «διάσωση της Ελλάδας». Προτίμησαν να ρισκάρουν και αναλόγως των εξελίξεων να δουν από του χρόνου πως θα κινηθούν. Έφτιαξαν, λοιπόν, τα νούμερα έτσι που να τους βολεύουν. Άλλωστε πρόκειται για εκτιμήσεις και αν χρειαστεί να δικαιολογήσουν την αποτυχία τους θα βρουν πρόχειρες 2-3 αιτίες.\nΤο πρακτικό, όμως, ζήτημα είναι αν οι «αγορές» εμπιστεύονται αυτές τις εκτιμήσεις της Κυβέρνησης, της Ευρωπαϊκής Επιτροπής και του Ο.Ο.Σ.Α. ή αν θα επιλέξουν να εμπιστευτούν αυτές του Δ.Ν.Τ. Σημειώστε ότι σαν «έτος βάσης» για την σύγκριση των Οικονομικών Δεικτών η ΕΛ.ΣΤΑΤ. παίρνει το 2010.\nΕίναι προφανές πόσο δύσκολη θα είναι η εξόφληση των νέων δανείων (με τα οποία θα εξοφλούνται τα παλαιότερα και φθηνότερα) όσο ο ρυθμός μεγέθυνσης του Α.Ε.Π. θα είναι σημαντικά μικρότερος του επιτοκίου δανεισμού. Είναι επίσης προφανές πόση πολλή «δημιουργική λογιστική» θα είναι υποχρεωμένη να χρησιμοποιήσει η επόμενη Κυβέρνηση στην προσπάθεια της αφενός ν’ αναχρηματοδοτήσει το Χρέος και αφετέρου να μην το εμφανίζει μεγαλύτερο ή ακόμη και σταθερό με το παρελθόν. Και όλα αυτά υπό το άγρυπνο βλέμμα των «αγορών», οι οποίες μέσα σε λίγα λεπτά της ώρας μπορούν ν’ αφανίσουν τις «Ελληνικές» τράπεζες.\nΗ «επίθεση» που δέχτηκαν οι τραπεζικές μετοχές αποτελεί την καλύτερη απόδειξη για όσους ξέχασαν ή δεν έχουν ζήσει την επίθεση που δέχτηκε η ισοτιμία της Δραχμής λίγο πριν μπούμε στο Ευρώ. Τότε η «Κυβέρνηση Σημίτη» χρειάστηκε να ξοδέψει αρκετά από τα συναλλαγματικά αποθέματα της Χώρας προκριμένου να «στηρίξει» την ισοτιμία της Δραχμής αγοράζοντας Δραχμές και πουλώντας (κυρίως) Δολλάρια. Αν τώρα είχαμε επιστρέψει στην Δραχμή, η επίθεση δεν θα γινόταν μόνο στις τραπεζικές μετοχές αλλά και στην ισοτιμία της με αποτέλεσμα την υποτίμηση της που θα οδηγούσε στην αύξηση των τιμών όλων των εισαγομένων ειδών.\nΕΝΑ «ΛΟΓΙΣΤΙΚΟ ΣΚΑΝΔΑΛΟ» ΣΤΗΝ Δ.Ε.Η.\nΗ θέση της Δ.Ε.Η. στην «αγορά ενέργειας» τα τελευταία χρόνια έχει κυρίως λόγω της Ύφεσης επιδεινωθεί αρκετά. Δυστυχώς, γι’ αυτή αλλά και για την Ελληνική Οικονομία γενικότερα ήρθε να προστεθεί και ένα σκάνδαλο λογιστικού τύπου. Σύμφωνα με ανακοίνωση της ίδιας της εταιρείας τ’ Αποτελέσματα στην περσυνή Εξαμηνιαία Έκθεση της ήταν λανθασμένα. Αντί το α’ εξάμηνο του 2017 να εμφανίζει Ζημιές 249,5 εκ. εμφάνιζε Κέρδη 31,1 εκ. Ευρώ (βλέπε εδώ & εδώ). Η απόκλιση μεταξύ των δύο μεγεθών είναι της τάξης 280,6 εκ. Ευρώ.\nΑνεξάρτητα από τις εξηγήσεις της εταιρείας το «επενδυτικό κοινό» όταν δημοσιεύτηκε η «Εξαμηνιαία Έκθεση» της ΔΕΝ είχε την σωστή εικόνα. Μπορεί όταν δημοσιεύτηκε ο Ισολογισμός να προέκυπτε μέσω της σύγκρισης η πραγματική εικόνα, αλλά αυτό δεν αποσείει από πάνω της τις ευθύνες για την λανθασμένη πληροφόρηση των «επενδυτών» που οδήγησε σε ενδεχομένως λανθασμένες από μέρους τους αποφάσεις.\nΜε όσα αφήνονται να εννοηθούν για όποιον διαβάζει «πίσω από τις γραμμές» του ρεπορτάζ, γίνεται προσπάθεια το φταίξιμο να πέσει στους ώμους των προηγούμενων Ορκωτών Ελεγκτών. Σύμφωνα με το ρεπορτάζ, λοιπόν, η υπόθεση συνδέεται με την αλλαγή Ορκωτού Ελεγκτή εξαιτίας της αποκάλυψης των λογιστικών αλχημειών. Σε κάθε περίπτωση η ευθύνη είναι πρωταρχικά και κύρια της ίδιας της εταιρείας.\nΟι Ορκωτοί Ελεγκτές έχουν σχετικά περιορισμένο χρόνο για να κάνουν τους ελέγχους τους. Επιπλέον αν είναι χρόνια Ελεγκτές της εταιρείας διατρέχουν τον κίνδυνο να κάνουν στον πελάτη τους και καμιά «χάρη» ρισκάροντας τις αντίστοιχες ποινές. Από την άλλη στην περίπτωση της Δ.Ε.Η. καθότι είναι εισηγμένη στο Χ.Α.Α. υπάρχει φάκελος που είναι στη διάθεση της Ε.Λ.Τ.Ε. (Επιτροπή Λογιστικής Τυποποίησης και Ελέγχων) για επανέλεγχο. Υποτίθεται ότι σε ετήσια βάση η Ε.Λ.Τ.Ε. ελέγχει δειγματοληπτικά κάποιους από του φακέλους. Συνεπώς, είναι σχετικά εύκολη η διερεύνηση της ευθύνης για την συγκεκριμένη υπόθεση.\nΩστόσο, το πιθανότερο είναι ότι η συγκεκριμένη υπόθεση είναι κάτι παραπάνω από μια υπόθεση ανικανότητας του Λογιστηρίου της Δ.Ε.Η. ή/και ανεπάρκειας των Ορκωτών Ελεγκτών. Καθώς οι Ορκωτοί Ελεγκτές είναι εντολοδόχοι της εταιρείας που ελέγχουν και υπάλληλοι μιας ελεγκτικής πιθανόν σε συνεννόηση με την Δ.Ε.Η. να έκαναν «τα στραβά μάτια» προκειμένου να υπογράψουν μια «Εξαμηνιαία Έκθεση» που θα ωραιοποιούσε την οικονομική κατάσταση της εταιρείας. Με την «ωραιοποίηση» αυτή η μεν Δ.Ε.Η. φαινόταν ισχυρότερη απ’ ότι πράγματι είναι, η δε Κυβέρνηση δικαιωμένη για την πολιτική της στον χώρο της ενέργειας και ιδιαίτερα για την μη πώληση της αποκαλούμενης «μικρής Δ.Ε.Η.». Στο κάτω-κάτω θα έκαναν την διόρθωση με την δημοσίευση του Ισολογισμού και «ούτε γάτα ούτε ζημιά».\nΤο πρόβλημα μ’ αυτή τη συλλογιστική είναι πως μετά την αποκάλυψη του το θέμα λαμβάνει μεγαλύτερες διαστάσεις, οι οποίες προκαλούν πολλή μεγάλη ζημιά στην ήδη ζημιωμένη φήμη και φερεγγυότητα της εταιρείας. Το αποτέλεσμα είναι να δυσχεραίνεται ακόμη περισσότερο η οικονομική της κατάσταση (λόγω της μείωσης της κεφαλαιοποίησης της) εντείνοντας τις ανησυχίες για την οικονομική της βιωσιμότητα (βλέπε εδώ). Σε κάθε περίπτωση χαμένη θα είναι η Εθνική μας Οικονομία, δηλαδή εμείς, καθώς η συγκεκριμένη επιχείρηση αποτελεί κρίσιμο μέγεθος στην Ελληνική αγορά ενέργειας.\nΤα δύο παραπάνω ζητήματα αν και εκ πρώτης όψεως είναι φαινομενικά άσχετα μεταξύ τους είναι ωστόσο στην πράξη πλήρως αλληλένδετα. Η εικόνα της Δ.Ε.Η. ως επιχείρησης αντανακλά στην Εθνική Οικονομία, την ίδια στιγμή που η κατάσταση της Εθνικής μας Οικονομίας επηρεάζει άμεσα την Δ.Ε.Η. ως επιχείρηση. Δυστυχώς, απ’ ότι φαίνεται και στα δύο ζητήματα κάποιοι από την Κυβέρνηση έχουν «βάλει το χεράκι τους» μέσω των επιλογών που έκαναν (ή δεν έκαναν) νομίζοντας πως έτσι θ’ αποκομίσουν εκλογικά οφέλη ή στην περίπτωση της Δ.Ε.Η. θα κερδίσουν χρόνο. Στον σύγχρονο, όμως, κόσμο που Κράτη και επιχειρήσεις δανείζονται από τους νόμιμους τοκογλύφους (δηλαδή, τις αγορές) τέτοιου είδους λάθη που πληγώνουν την αξιοπιστία τους ισοδυναμούν με «θανάσιμα» λάθη, τα οποία δύσκολα ξεχνούν οι «αγορές».\n06 Οκτώβρη 2018\nΠερισσότερα σε αυτή την κατηγορία: « ΤΙ ΕΙΔΑΝ ΟΙ «ΠΟΥΘΕΝΑΔΕΣ» ΣΤΗΝ ΕΚΤΗ ΑΓΩΝΙΣΤΙΚΗ (ΣΤΟΥΣ 3 ΒΑΘΜΟΥΣ ΟΙ 3 ΔΙΕΚΔΙΚΗΤΕΣ)\tΠΑΛΑΙΜΑΧΟΙ Α.Ε.Κ.: ΑΠΑΞΙΩΝΟΥΝ ΕΑΥΤΟΥΣ ΚΑΙ ΤΗΝ Α.Ε.Κ. (ΑΝ ΔΕΝ ΑΛΛΑΞΕΙ ΚΑΤΙ ΣΥΝΤΟΜΑ ΘΑ ΚΑΤΑΛΗΞΟΥΝ ΚΑΚΟΓΟΥΣΤΟ ΑΝΕΚΔΟΤΟ) »\nΒρίσκεστε εδώ: Αρχική Κείμενα Παρατηρητηρίου ΠΡΑΚΤΙΚΑ ΜΑΘΗΜΑΤΑ ΟΙΚΟΝΟΜΙΑΣ – ΠΑΡΑΡΤΗΜΑ. Η ΧΡΕΟΚΟΠΙΑ ΟΛΟΕΝΑ ΚΑΙ ΠΛΗΣΙΑΖΕΙ. ΝΕΟ «ΠΡΟΓΡΑΜΜΑ ΔΙΑΣΩΣΗΣ» ΠΡΟ ΤΩΝ ΠΥΛΩΝ & ΕΝΑ ΛΟΓΙΣΤΙΚΟ ΣΚΑΝΔΑΛΟ ΣΤΗΝ Δ.Ε.Η.


Συκοφάντης Μπαστούνι: 24 ΝΟΕΜΒΡΙΟΥ ΓΙΑ ΠΑΝΤΑ (OLA)\n24 ΝΟΕΜΒΡΙΟΥ ΓΙΑ ΠΑΝΤΑ (OLA)\nΚυριακή μας μπήκε απαισίως η τριακο/σιοστή εικοστή εβδόμη ημέρα του έτους κατά το Γρηγοριανό Ημερολόγιο, υπολείπονται 38 ημέρες παρά κάτι ώρες μέχρι το 2014. Διάγουμε την 24η ημέρα μηνός Νοεμβρίου, σήμερα είναι για κάποιους Παγκόσμια Ημέρα αγοραστικής Αποχής, δεν αγορεύουμε, δεν αγοράζουμε, μόνο πουλάμε, αλλά τρέλα γιατί και οι άλλοι δεν αγοράζουν.\n24η Νοεμβρίου του 1822 ο Παλαιών Πατρών Γερμανός και ο Γεώργιος Μαυρομιχάλης γωνία πηγαίνουν στην Ιταλία ως αντιπρόσωποι του Έθνους για να ζητήσουν την υποστήριξη του Πάπα στον αγώνα της ανεξαρτησίας. Ο Ποντίφικας θα αρνηθεί συνάντηση μαζί τους, κατόπιν υποδείξεως του Μέτερνιχ.\nΠού να στα λέω, Άστον, Κάθριν. Θυμίζουμε οι Mαυρομιχαλαίοι σκότωσαν τον Καποδίστρια κάτι που μας έφερε Βαυαρό βασιλιά, ενώ στα απομνημονεύματα του Παλαιών Πατρών Γερμανού δεν αναφέρεται πουθενά το λάβαρο στην Αγία Λαύρα.\n24η Νοεμβρίου του 1859 ο Κάρολος Δαρβίνος δημοσιεύει το μνημειώδες έργο του «Η καταγωγή των ειδών». Η θεωρία της εξέλιξης δεν λέει ότι ο άνθρωπος κατάγεται από τον πίθηκο, απλώς έχουν κοινό πρόγονο. Το λέμε γιατί πολλοί πίθηκοι είναι ικανοί να προσβληθούν αν τους πεις ότι κατάγονται από τον άνθρωπο.\n24η Νοεμβρίου του 1953 στην Ελλάδα εκδίδεται εσωτερικό προαιρετικό δάνειο. Εξαλείφονται τα τρία μηδενικά όλων των χαρτονομισμάτων και κόβονται κέρματα από 5λεπτο μέχρι 10δραχμο.\nΣαν σήμερα το 1991 θα πεθάνει ο σπουδαίος Βρετανός τραγουδιστής του ροκ συγκροτήματος «Queen». Φρέντι Μέρκιουρι, καλλιτεχνικό ψευδώνυμο του Φαρόκ Μπουλσάρα. ήταν 45 ετών.\nΣα να μην πέρασε μια νύχτα και 24η Νοεμβρίου του 1976 το αμερικανικό συγκρότημα «The Band» δίνει το αποχαιρετιστήριο κοντσέρτο του στο Σαν Φρανσίσκο, με την παρουσία κορυφαίων ονομάτων της ροκ σκηνής. Η συναυλία απαθανατίστηκε από τον Μάρτιν Σκορσέζε στην ταινία - ντοκουμέντο «Το Τελευταίο Βαλς».


Θετικό τεστ η Βασίλισσα - AEK1924.gr\nΘετικό τεστ η Βασίλισσα\nΧρήσιμα συμπεράσματα σχετικά με την κατάσταση των παικτών του παραμονές του μεγάλου ντέρμπι με τον Αμύντα είχε την ευκαιρία να εξάγει ο Βαγγέλης Ζιάγκος στη σημερινή εκτός έδρας φιλική αναμέτρηση με την Αγία Παρασκευή.\nΟ νεαρός τεχνικός δοκίμασε σχήματα και συστήματα εν όψει του κυριακάτικου αγώνα, απέναντι σε μια πολύ καλή ομάδα, που αγωνίζεται στο πρωτάθλημα της Α2, χρησιμοποιώντας όλους τους αθλητές του.\nΣκορ δεν κρατήθηκε. Εξάλλου τέτοιου είδους αναμετρήσεις σημασία γίνονται ώστε οι προπονητές να δουν κάποια πράγματα κρατώντας σε ετοιμότητα τις ομάδες τους.\nΣημασία για τον Βαγγέλη Ζιάγκο και όλους στην ΑΕΚ έχει το κυριακάτικο παιχνίδι με τον Αμύντα, όπου η νίκη αποτελεί «μονόδρομο», κάτι που ισχύει και για τα οκτώ ακόμη που απομένουν ως το φινάλε του πρωταθλήματος.\nΧρήσιμα συμπεράσματα σχετικά με την κατάσταση των παικτών του παραμονές του μεγάλου ντέρμπι με τον Αμύντα είχε την ευκαιρία να εξάγει ο Βαγγέλης Ζιάγκος στη σημερινή φιλική αναμέτρηση με την Αγία Παρασκευή.\nΠαρέμβαση Μητσοτάκη για Αγία Σοφία: «Θλιβερή η μετατροπή της σε τζαμί»\n10 Ιουλίου 2020 23:13


ΑΣΤΡΟΛΟΓΙΑ ΜΕ Α ΚΕΦΑΛΑΙΟ!: Οκτωβρίου 2009\nΒιβλίο Θωμά Γαζή "Η Αστρολογία στην Τρίτη Χιλιετία"\n(Απλά Μαθήματα Σύγχρονης Αστρολογίας)\n(Εκδόσεις "Πύρινος Κόσμος")\nΤα πιο σημαντικά πράγματα στη ζωή είναι απλά. Και επειδή η Αστρολογία ανήκει στα σημαντικά της ζωής είναι απλή (τουλάχιστον η σύγχρονη Αστρολογία, που παρουσιάζεται σε αυτό το βιβλίο). Δεν χρειάζεται πολλή σκέψη για να καταλάβει κανείς τις αρχές της. Τις έχουμε όλοι ήδη μέσα στο μυαλό μας και στην ψυχή μας: ο προαιώνιος κύκλος της ζωής, τα συμπληρωματικά αντίθετα (άντρας - γυναίκα, φως - σκοτάδι, μονάδα - σύνολο) και το είδος της συνδιαλλαγής που αναπτύσσεται ανάμεσα τους. Αυτές οι βασικές αρχές δημιουργούν τον σκελετό πάνω στον οποίο χτίζεται ολόκληρη η σύγχρονη Αστρολογία. Γι’ αυτό, διαβάζοντας κανείς αυτά τα "Βασικά Μαθήματα Αστρολογίας" δεν χρειάζεται να αποστηθίσει τίποτε. Αρκεί να έχει το μυαλό του ανοιχτό, για να καταλάβει τις βασικές αστρολογικές αρχές και το μεταξύ τους «παιχνίδι». Το βιβλίο αυτό βοηθά τον αναγνώστη (αρχάριο ή μέσο) να κατανοήσει σε εύρος και σε βάθος τα αστρολογικά στοιχεία και τον καθιστά ικανό έτσι να ερμηνεύει από μόνος του - με εμπιστοσύνη στον εαυτό του - το εκάστοτε ωροσκόπιο!\nΑναρτήθηκε από Thomas Gazis στις 7:13 μ.μ. Δεν υπάρχουν σχόλια:\nΕτικέτες Βιβλία Αστρολογίας\nΟρκωμοσία της καινούργιας κυβέρνησης Παπανδρέου\nΈγινε την Τετάρτη 7 Οκτωβρίου η ορκωμοσία της κυβέρνησης Παπανδρέου, μετά τη θριαμβευτική νίκη του ΠΑΣΟΚ στις εκλογές της προηγούμενης Κυριακής. Η στιγμή της ορκωμασίας μίας κυβέρνησης είναι σημαντική γιατί σηματοδοτεί τη "γέννηση" της. Και επειδή σύμφωνα με το αστρολογικό αξίωμα: "ότι γεννιέται μέσα στο χρόνο φέρει την ποιότητα της στιγμής που γεννήθηκε" αν θέλουμε να μελετήσουμε το χαρακτήρα αυτής της κυβέρνησης και να επιχειρήσουμε να κάνουμε προβλέψεις για την πορεία της θα πρέπει να μελετήσουμε τον αστρολογικό χάρτη που προκύπτει από την ημέρα και την ώρα της ορκωμοσίας της. Ο χάρης αυτός είναι ο παρακάτω:\nΤο πρώτο στοιχείο που εντυπωσιάζει είναι ότι το γενέθλιο ωροσκόπιο της σημερινής κυβέρνησης θυμίζει πάρα πολύ το γενέθλιο ωροσκόπιο της Νέας Δημοκρατίας! Τόσο το κόμμα της Νέας Δημοκρατίας όσο και η σημερινή κυβέρνηση ανήκουν στο ζώδιο του Ζυγού και έχουν και οι δύο Σελήνη στον Ταύρο! Και μάλιστα "γεννήθηκαν" με λίγες μέρες διαφορά (στις 4 Οκτωβρίου η Νέα Δημοκρατία, στις 7 Οκτωβρίου η καινούργια κυβέρνηση). Τι μπορεί να σημαίνει άραγε αυτό το γεγονός; Ότι ο χαρακτήρας της καινούργιας κυβέρνησης θα είναι παρόμοιος με αυτόν της Νέας Δημοκρατίας; Προφανώς όχι αλλά σίγουρα η καινούργια κυβέρνηση θα κινηθεί σε πολλά σημεία συντηρητικά, επιφυλακτικά και ίσως όχι απόλυτα ξεκάθαρα, φέρνοντας κάποιες φορές στο μυαλό του κόσμου στοιχεία της Νέας Δημοκρατίας. Αν πάλι η νέα κυβέρνηση έχει την τύχη που είχε η Νέα Δημοκρατία αυτό το διάστημα (σε μεγάλη πτώση και αποσύνθεση) τότε οι οιωνοί γι' αυτήν κάθε άλλο παρά θετικοί είναι.\nΕιδικά το πολυ-συζητημένο πανίσχυρο και εκρηκτικότατο Ταυ τετράγωνο που θα σχηματιστεί από την καινούργια χρονιά στα παρορμητικά ζώδια θα επενεργήσει καταλυτικά πάνω στην καινούργια κυβέρνηση. Αυτός ο κατά κάποιον τρόπο κοσμοιστορικός πλανητικός σχηματισμός μιλάει για σχεδόν ανυπέρβλητα εμπόδια και δυσκολίες που θα συναντήσει στην πορεία η καινούργια κυβέρνηση, ειδικά αφού παρέλθει η αρχική "χαριστική" περίδος. Από τα τέλη δε του 2010 ο διελαύνων Κρόνος θα αρχίσει να σχηματίζει μία ισχυρότατη σύνοδο με τον Ήλιο της κυβέρνησης (στις 14 μοίρες του Ζυγού), στοιχείο αυτό που δείχνει τις μεγάλες ευθύνες που θα έχει επωμιστεί τότε η κυβέρνηση Παπανδρέου και τις ισχυρές πιέσεις που θα δέχεται από το κατεστημένο. Γενικά, τα τέλη 2010 και το 2011 διαγράφεται σα μία ανασταλτική περίοδος για τη σημερινή κυβέρνηση, όπου η ίδια θα νοιώθει περιορισμένη και δέσμια κάποιων έκτακτων και εξαιρετικά πιεστικών συνθηκών που θα έχουν προκύψει τότε.\nΕίπαμε ότι τα ωροσκόπια της καινούργιας κυβέρνησης και της Νέας Δημοκρατίας μοιάζουν. Κάποια όμως επί μέρους στοιχεία διαφοροποιούν σημαντικά τα δύο ωροσκόπια.Πρώτα απ' όλα, ο Ήλιος στο ωροσκόπιο της καινούργιας κυβέρνησης (στο ζώδιο του Ζυγού) δέχεται μία εξαιρετικά ευνοική όψη τριγώνου από τον ευεργετικό πλανήτη Δία. Στο ζώδιο του Ζυγού βέβαια ο Ήλιος βρίσκεται σε "πτώση" και επιπλέον μέσα στον Ενδέκατο Οίκο μπορεί να θεωρηθεί ότι βρίσκεται σε "αδυναμία". Ωστόσο, ο Ζυγός και ο Ενδέκατος Οίκος μπορούν να θεωρηθούν ευνοικά στοιχεία για ένα πολιτικό σχήμα.\nΗ Σελήνη στης κυβέρνησης βρίσκεται στο ανθεκτικό, ρεαλιστικό και πεισματάρικο ζώδιο του Ταύρου (σε "έξαρση" δηλαδή). Επιπλέον, δέχεται εξαιρετικά ευνοικές επιδράσεις από την Αφροδίτη, Ερμή και Κρόνο - που σχηματίζουν πολυαστρία στο ζώδιο της Παρθένου. Παράλληλα, όμως, δέχεται και ένα δυσαρμονικότατο τετράγωνο από τον Ποσειδώνα στον Υδροχόο.\nΥπάρχουν λοιπόν κάποια μοναδικά ευνοικά αστρολογικά στοιχεία στο γενέθλιο χάρτη της καινούργιας κυβέρνησης. Τα αρμονικότατα τρίγωνα που σχηματίζουν ο Δίας απέναντι στον Ήλιο και οι Ερμής, Αφροδίτη, Κρόνος απέναντι στη Σελήνη της κυβέρνησης αποτελούν ιδανικούς οιωνούς και είναι από εκείνα που καταστούν αγαπητή και δημοφιλή μία κυβέρνηση στο λαό. Ωστόσο, η δυσαρμονική όψη του Ποσειδώνα στη Σελήνη της κυβέρνησης μιλάει για μεγάλες προσδοκίες που έχει ο λαός από αυτή την κυβέρνηση, οι οποίες στη συνέχεια μπορεί να διαψευστούν.\nΗ πολυαστρία Αφροδίτης - Ερμή - Κρόνου στο ζώδιο της Παρθένου και ταυτόχρονα στον κομβικό Δέκατο Οίκο της, μαζί με τη Σελήνη στον Έκτο Οίκο της, δείχνει ότι η κυβέρνηση αυτή έχει όρεξη να δουλέψει, να "καθαρίσει" τα διάφορα σκουπίδια και να εξαγνίσει την πολιτική μας ζωή, να παράξει έργο. Επίσης, να προωθήσει καινούργιες, πιο ευέλικτες και σύμφωνες με τις ανάγκες της κοινωνίας μεθόδους διακυβέρνησης. Η αντίθεση όμως που σχηματίζει αυτή η πολυαστρία με τον εκρηκτικό Ουρανό δηλώνει ότι τυχόν προσφυγές αυτής της κυβέρνησης σε παλαιότερα βλαβερά σχήματα και πρακτικές θα προκαλούν άμεση και εκρηκτική αντίδραση των κοινωνικών στρωμάτων.\nΗ σύνοδος Δία - Ποσειδώνα στον τρίτο Οίκο της συμβολίζει τις μεγάλες προσδοκίες που έχουν καλλιεργηθεί γι' αυτή την κυβέρνηση, την αίσθηση ότι μπορεί να κάνει το θαύμα και να ανατρέψει τη δυσμενή κατάσταση στην οποία βρίσκεται σήμερα η χώρα μας.\nΟ Άρης στον Όγδοο Οίκο της κυρβέρνησης δηλώνει τη μάχη που πρέπει να δώσει αυτή - κυρίως σε παρασκηνιακό επίπεδο - με τα ισχυρά επιχειρηματικά και άλλα συμφέροντα, με τη διαπλοκή, τη διαφθορά κ.λ.π.\nΜε προβληματίζει ο Ωροσκόπος της κυβέρνησης, που βρίσκεται στην τελευταία μοίρα του Σκορπιού. Στην παραδοσιακή αστρολογία αυτή η μοίρα θεωρείται δυσμενής (αν και στην εσωτερική αστρολογία θεωρείται μοίρα υψηλής πνευματικότητας). Στο ερώτημα τώρα αν θα εξαντλήσει την τετραετία αυτή η κυβέρνηση η απάντηση φαίνεται να είναι αρνητική, αφού ήδη από το 2011 οι αντρεπτικοί πλανήτες Πλούτωνας και Ουρανός θα έχουν αρχίσει να σχηματίζουν δυσαρμονικότες όψεις απέναντι στον Ήλιο της.\nΑναρτήθηκε από Thomas Gazis στις 2:34 μ.μ. 1 σχόλιο:\nΕτικέτες Πολιτικά γεγονότα\nΒιβλίο Θωμά Γαζή "Η Αστρολογία στην Τρίτη Χιλιετία...


Αισιόδοξος ο ΠτΔ για ισχυρότερα μηνύματα από πλευράς ΕΕ\nΠΟΛΙΤΗΣ NEWS, 18/06/2019 (τελευταία ενημέρωση 13:04)\nΤην αισιοδοξία του ότι αποφασιστικά η ΕΕ θα στείλει ισχυρότερα μηνύματα στην Τουρκία από ό,τι μέχρι σήμερα, εξέφρασε ο Πρόεδρος της Δημοκρατίας Νίκος Αναστασιάδης.\n«Αυτό μπορώ να πω είναι και ο στόχος μας και πιστεύω και μετά τη σύνοδο των επτά μελών του Νότου, προδιαγράφεται μια πιο σθεναρή στάση της ΕΕ», υπογράμμισε.\nΕρωτηθείς σήμερα στο Προεδρικό Μέγαρο για την έκτακτη συνεδρία του Κυβερνητικού Συμβουλίου Εξωτερικών και Άμυνας (ΚΥΣΕΑ), στην Ελλάδα, την οποία συγκάλεσε ο Έλληνας Πρωθυπουργός Αλέξης Τσίπρας, ο Πρόεδρος Αναστασιάδης είπε ότι «ενόψει της συνόδου των Υπουργών Εξωτερικών της ΕΕ αλλά και του Ευρωπαϊκού Συμβουλίου, κρίθηκε από (πλευράς) ελληνικής Κυβέρνησης ότι έπρεπε να υπάρξει η μελέτη όλων εκείνων των απαραιτήτων διαβημάτων που έπρεπε να γίνουν».\n“Ενημερώθηκα, υπήρξε μια μεταξύ μας συνεννόηση ως προς τα βήματα που πρέπει να γίνουν και γίνονται», ανέφερε ο Πρόεδρος της Δημοκρατίας, τονίζοντας πως δεν θεωρεί ότι «θα έπρεπε προκληθεί οποιοσδήποτε πανικός».\nΣε ερώτηση κατά πόσον η Κύπρος θα ασκήσει βέτο αν τα αποτελέσματα της Συνόδου Κορυφής της ΕΕ δεν είναι ικανοποιητικά, ο Πρόεδρος Αναστασιάδης ζήτησε να επιτραπεί «να υπάρξει ο κατάλληλος χειρισμός ανάλογα με τις εξελίξεις».\n«Δεν είναι με δηλώσεις ανάλογες με την τουρκική ρητορική που επιτυγχάνεις εκείνο που επιδιώκεις», υπογράμμισε.\nΣε παρατήρηση ότι το κατοχικό καθεστώς βρίσκεται σε πλήρη συγχορδία με την Τουρκία σε ό,τι αφορά το πώς αντιμετωπίζουν αυτές τις εξελίξεις, ο Πρόεδρος Αναστασιάδης διερωτήθηκε «πότε δεν ήταν».\n«Η λογοτεχνία στην πόλη» της ΛεμεσούCopa America και Ευρωπαϊκό Ελπίδων με φοβερές αποδόσεις, άπειρες αγορές, 0% γκανιότα και Cash Out από τη Stoiximan


Ο σκληρός όρος που έθεσε ο Ανδρέας Γεωργίου για τη νέα του σειρά | Like.com.cy\nCELEBRITIESSHOWBIZΟ σκληρός όρος που έθεσε ο Ανδρέας Γεωργίου για τη νέα του...\nΗ καινούργια σειρά του Ανδρέα Γεωργίου με τίτλο «8 λέξεις» αποτελεί πολυαναμενόμενο τηλεοπτικό πρόγραμμα για τους fans του δημιουργού.\nΟ Κούλλης Νικολάου σε πρόσφατη τηλεοπτική του συνέντευξη δήλωσε ότι έχουν δώσει τα «χέρια» με τον Alpha για τη σειρά «Αστέρια στην άμμο», ωστόσο δεν έχουν συμφωνήσει ακόμα για τις «8 λέξεις».\n«Το συναίσθημα λειτουργεί πάντα και ίσως να είναι και το μότο μας! Έχουμε δώσει τα χέρια με τον Alpha Κύπρου και Ελλάδας για τα «Αστέρια στην άμμο». Υπάρχει και το σενάριο της Βάνας Δημητρίου οι «8 Λέξεις» που δεν ξέρουμε τι προορισμό θα έχει!», είπε ο Κούλης Νικολάου και στη συνέχεια μίλησε για το καστ. Ο ίδιος συνέχισε: «Στις «8 Λέξεις» θα μπουν νέα πρόσωπα που είναι ηθοποιοί με ήθος και ερμηνευτικό ταλέντο που θα συναρπάζουν. Στις «8 Λέξεις» θα παίζουν η Δανάη Παππά, ο Στέφανος Μιχαήλ, εγώ και ο Ανδρέας. Ελπίζουμε να μην μας έχει βαρεθεί ο κόσμος! Έχουμε δώσει επιλογή στους συναδέλφους να διαλέγουν το θέατρο ή το σίριαλ. Το σίριαλ απαιτεί 12ωρα γυρίσματα, δεν είναι λογικό να κάνεις και θέατρο. Εμείς λέμε στους συνεργάτες τις συνθήκες και εκείνοι επιλέγουν!», ανέφερε.\nΣύμφωνα με τη Realnews η νέα αυτή σειρά έχει προδιαγραφές για μετάδοση στις 22.00 το βράδυ, κάτι που αποτελεί σημαντικό παράγοντα –όπως και ο σταθμός- για την οριστική απόφαση των δημιουργών.\nΠοιος όμως φέρεται να είναι ο όρος που έθεσε ο Ανδρέας Γεωργίου για τη νέα αυτή σειρά; Στις παρακάτω φωτογραφίες αποκαλύπτονται οι λεπτομέρειες.\nΠληροφορίες αναφέρουν ότι ο Ανδρέας Γεωργίου έχει θέσει ως όρο η σειρά να μην καλύπτει 8 ώρες την εβδομάδα, όπως το «Τατουάζ», αλλά το πολύ 5.


Η αστυνομία συνέλαβε βίαιο τσαντάκια στην Λάρισα που χτυπούσε τα θύματά του – Τον αναγνώρισαν 9 Λαρισαίες - TheNewspaper.gr\n-166 min. ago-19 νεκροί σε νέα επίθεση κοντά στα σύνορα με το Μαλί\n-147 min. ago-Η αστυνομία απέκλεισε δρόμο του Παρισιού έπειτα από συμβάν με αρκετούς τραυματισμούς\n-90 min. ago-Τακτικά τεστ και μάσκα για τους ομοσπονδιακούς υπαλλήλους που δεν έχουν εμβολιαστεί κατά του Covid-19\n-32 min. ago-Ψηφίστηκε το νομοσχέδιο για το Κτηματολόγιο και τις νέες ψηφιακές υπηρεσίες\n-31 min. ago-Σεισμός 3,3,Ρίχτερ στη Ναύπακτο\n-14 min. ago-Σεισμική δόνηση 5,8 Ρίχτερ στην Αλάσκα\n26 min. ago-Πυρκαγιά στη χωματερή της Καλύμνου\n43 min. ago-Για σεξουαλική κακοποίηση ανήλικου κατηγορείται ο πρώην καρδινάλιος Θίοντορ Μακάρικ\nΈνας 35χρονος Λαρισαίος, γνώριμος των διωκτικών αρχών από παλαιότερες υποθέσεις –σύμφωνα με πληροφορίες της «ΕτΔ»- είναι τελικά ο τσαντάκιας που αναζητούσε η τοπική ΕΛ.ΑΣ., το τελευταίο τρίμηνο καθώς είχε επιτεθεί σε αρκετές γυναίκες.\nΟ 35χρονος δρούσε σε διάφορες περιοχές της Λάρισας και εκτιμάται πως επέλεγε τα θύματά του χωρίς προηγούμενο σχεδιασμό, διαλέγοντας ωστόσο προχωρημένες ώρες. Δεν δίσταζε επίσης, όπως συνέβη προχθές στην οδό Καρδίτσης, να χτυπήσει κιόλας το υποψήφιο θύμα του προκειμένου να του αποσπάσει την τσάντα του.\nΟ 35χρονος επέβαινε σε ποδήλατο, όπως σε ποδήλατο επέβαινε και η 22χρονη η οποία στη 01.40 τα ξημερώματα επέστρεφε στο σπίτι της μέσω της οδού Καρδίτσης. Αιφνιδιάζοντας την 22χρονη στην συμβολή με την οδό Αντίσσης -σύμφωνα με την έρευνα της Υποδιεύθυνσης Ασφάλειας Λάρισας- την έσπρωξε από το ποδήλατο με αποτέλεσμα η άτυχη 22χρονη κατά την πτώση της να υποστεί κάταγμα στον αγκώνα, ενώ την χτύπησε κιόλας στο πρόσωπο προκειμένου να της αποσπάσει την τσάντα της, που περιείχε ελάχιστα ευρώ, από το καλάθι του ποδηλάτου.\nΤον 35χρονο αναζητούσε η ΕΛ.ΑΣ. τους τελευταίους μήνες μετά τις επιθέσεις του σε γυναίκες, κάνοντας έρευνες σε περιοχές γύρω από την περιοχή του Σιδηροδρομικού Σταθμού όπου καταγράφηκαν τα περισσότερα περιστατικά. Ένα από τα τελευταία περιστατικά καταγγέλθηκε στην ΕΛ.ΑΣ. στις 23 Σεπτεμβρίου, όπου θύμα του «τσαντάκια» έπεσε μια 24χρονη Λαρισαία ενώ περπατούσε στην υπόγεια διάβαση της οδού Φαρσάλων. Έτσι αστυνομικοί της Άμεσης Δράσης τον εντόπισαν χθες στις 2 τα ξημερώματα, στην διασταύρωση των οδών 28ης Οκτωβρίου και Κοραή. Χθες Κυριακή, όλη την ημέρα καλούνταν στην Υποδιεύθυνση Ασφάλειας Λάρισας, γυναίκες –θύματα προκειμένου να αναγνωρίσουν τον 35χρονο.\nΜέχρι αργά χθες βράδυ, σύμφωνα με πληροφορίες της «ΕτΔ», τουλάχιστον 9 Λαρισαίες αναγνώρισαν τον δράστη, ενώ και σήμερα αστυνομικοί της Ασφάλειας θα συνεχίσουν την έρευνά τους καλώντας και άλλες Λαρισαίες αφού από τις αρχές Ιουλίου καταγγέλθηκαν περισσότερες από δέκα επιθέσεις, μεταξύ άλλων στην συνοικία του Αγ. Αθανασίου, στους Έξι Δρόμους κ.α..\nΣυγχαρητήρια των καθηγητών στο μαθητή του 14ου Λυκείου για την διάκρισή του στην 50η διεθνή Ολυμπιάδα Φυσικής\nΑποχαιρετιστήριο δείπνο συνεργατών για τα «Κέντρα Ξένων Γλωσσών Φανής Καράτζου»\n«Σφίγγει ο κλοιός» στα Νοσοκομεία της Λάρισας αλλά και αχτίδες ελπίδας: Αποδιασωληνώθηκαν δυο ασθενείς και ακολουθούν άλλοι δύο\nΛιακούλη: Να δοθεί προκαταβολικά το 50% των επιδοτήσεων στους αγρότες\nΝύχτα έφεραν πρόσφυγες στην Άνω Σωτηρίτσα


Οι Έλληνες «μπουμπουνοκέφαλοι προοδευτικοί» – Εκδόσεις Ποιότητα\nΑρχική › Επιστημονικά ελληνόγλωσσα › Δοκίμια › Οι Έλληνες «μπουμπουνοκέφαλοι προοδευτικοί»\nBy ΕΚΔΟΣΕΙΣ ΠΟΙΟΤΗΤΑ on 08/07/2014\nΔεκαετία του 1990 πήρα ένα γράμμα (το προσέχω σαν φυλακτό) από φίλο του Κονδύλη. Zώντας στην Γερμανία ο ΠΚ διάβαζε επί χρόνια τα εβδομαδιαία άρθρα μου στην «Ελευθεροτυπία». Λυπήθηκε, είπε στον κοινό μας γνωστό, επειδή το 1996 σταμάτησα να γράφω. Δυστυχώς για τον πολύτιμο χρόνο μου άρχισα αμέσως μετά στην Τρίτη άποψη των Νέων.\nΟι λόγοι που σταμάτησαν δεν είναι πολλοί. Αφορούσαν άρθρο μου που επηρέαζε την εκλογή προέδρου στο τότε κυβερνών κόμμα. Αφορούσε τις απόψεις του σε βιβλίο του για τον ρόλο του κράτους και της κυριαρχίας στην εποχή της … παγκοσμιοποίησης. Δεν τον είχα αναφέρει ονομαστικά και, όπως με πληροφόρησε φίλος τότε δημοσιογράφος της εφ. Κ. πολλοί αναζητούσαν να μάθουν ποιος είναι. Οπότε αμέσως γράφω άρθρο με περισσότερα, το όνομα και τον τίτλο του βιβλίου. Ήταν Κυριακή και το άρθρο θα δημοσιευόταν την Δευτέρα στην εβδομαδιαία στήλη μου «Στρατηγική ανάλυση».\nΓύρω στις 9 το βράδυ μου τηλεφωνεί ο τότε διευθυντής ΣΦ. Μου εξήγησε ότι παρά τις διαφωνίες πολλών στην εφημερίδα με την κρατοκεντρική θεώρηση του κόσμου που περιέγραφαν τα σύντομα άρθρα μου κάθε Δευτέρα, ποτέ δεν με είχε λογοκρίνει. Έτσι είναι. «Δεν γράφεις κάτι άλλο την Δευτέρα, μου είπε απεγνωσμένος». Εντάξει Σεραφείμ του απάντησα, μην βασανίζεσαι, σε μια ώρα θα έχεις το αποχαιρετιστήριο στους αναγνώστες μου. Αυτό διάβασε ο Κονδύλης στην Γερμανία και «λυπήθηκε».\nΕπιδίωξα να δω τον Κονδύλη για να καταλάβω τους λόγους. Για ένα ακόμη λόγο είχα μεγάλη απορία να καταλάβω πως κατάφερε να γράψει το «Θεωρία του Πολέμου» το οποίο εκτιμώ είναι ένα από τα σημαντικότερα σύγχρονα κείμενα της στρατηγικής ανάλυσης. Έτσι άρχισε μια σύντομη αλλά πολύ ενδιαφέρουσα προσωπική και επιστημονική γνωριμία που κράτησε μέχρι τον θάνατό του. Έκτοτε, έχοντας μελετήσει όλο το έργο του, γράφω πολλά για τις συζητήσεις μας. Θα δημοσιευτούν όταν βρω χρόνο να τα τελειώσω.\nΕδώ στέκομαι σε μια μόνο φράση που μου είπε ο Κονδύλης σε αυτή την πρώτη συνάντησή μας όταν βρέθηκε στην Ελλάδα. Τον ρώτησα τον λόγο που κατ’ αυτόν έπρεπε να γράφω στην Ελευθεροτυπία και μου απάντησε το εξής πολύ σημαντικό (όχι μόνο για τον υποφαινόμενο): Επειδή, επισήμανε, το επιστημονικό μου επιχείρημα είναι βαθύτατα (θεωρητικά) τεκμηριωμένο και εγγενώς αντί-ηγεμονικό (δεν ήξερε τα Αγγλικά μου βιβλία ενώ είχε διατρέξει ένα μόνο Ελληνικό μου βιβλίο – η άποψή του απορρέει από την ανάγνωση των σύντομων αλλά πυκνών άρθρων της στήλης).\n«Αυτό έχουν ανάγκη οι μπουμπουνοκέφαλοι προοδευτικοί της Ελευθεροτυπίας» είπε περίπου αφοριστικά. Μεγάλη υπόθεση, νομίζω. Ερμηνεύει πολλά ζητήματα της νεότερης ελληνικής ιστορίας. Συνέχισε διατυπώνοντας την θέση ότι πολλοί νεοέλληνες σύγχυσαν τον αντί-ηγεμονισμό ως προάσπιση της Εθνικής Ανεξαρτησίας με τα εκλογικευμένα διεθνιστικά αντί-ιμπεριαλιστικά συνθήματα που αποτελούσαν μεταμφίεση των αξιώσεων ισχύος της μιας υπερδύναμης. Η άλλη, βέβαια, εξέπεμπε αντίστοιχα μεταμφιεσμένα συνθήματα που υιοθετούσε απνευστί η άλλη πλευρά των διαιρεμένων ιθαγενών. Συμφωνώ απόλυτα, του απάντησα, και του ανέφερα την θεώρηση του Edward H. Carr ότι σε όλες τις ιστορικές φάσεις ο οικουμενισμός -κάτι που και ο Κονδύλης αναφέρει στα κείμενά του από μια άλλη αλλά συγκλίνουσα οπτική- αποτελούσε την μεταμφίεση των ηγεμονικών αξιώσεων ισχύος. Εν γνώση μου ο λόγος μου είναι αντι-ηγεμονικός, συνέχισα, επειδή πειθαρχημένα εδράζονται πάνω στα αξιώματα του Θουκυδίδη. Ο Θουκυδίδης είναι μεν απόλυτα περιγραφικός, υπογράμμισα, αλλά με το να αναφέρει τα λόγια των Πρέσβεων της Αθήνας να φροντίζουν να έχουν «ίση δύναμη» εάν θέλουν να έχουν δίκαιο και να επιβιώσουν, φώτισε αυτό που χρειάζεται να κάνει ένα λιγότερο ισχυρό κράτος στις σχέσεις του με τα άλλα κράτη και τις ηγεμονικές δυνάμεις. Μου είπε πως δεν το είχε σκεφτεί σε αναφορά με τον Θουκυδίδη και ότι συμφωνεί. Συνεχίσαμε την συζήτηση για την θεωρία πελατειακών σχέσεων της στρατηγικής θεωρίας και με έκπληξή μου διαπίστωσα ότι ήταν «διαβασμένος» τόσο για αυτό το ζήτημα όσο και ότι άλλο ήξερα εγώ βιβλιογραφικά στα πεδία της στρατηγικής ανάλυσης.\nΗ πλειοψηφία των ανθρώπων που αυτοαποκαλούνταν και που συνεχίζουν να αυτοαποκαλούνται «προοδευτικοί», λίγο ή πολύ (ανάλογα με τις περιστάσεις) σύγχυσαν την αντί-ηγεμονική τους αντίληψη (πχ αναφέρω ότι ο Γρηγόρης Λαμπράκης έκανε διαδηλώσεις με πανό που έγραφαν «ζήτω η Εθνική Ανεξαρτησία») με τα μπερδέματα του Ψυχρού Πολέμου. Μετά το τέλος του Ψυχρού Πολέμου συνέχισαν να παραμιλούν και να αναμασούν διεθνιστικές και κοσμοπολίτικες ασυναρτησίες περί «παγκοσμιοποίησης» (ένα πράγμα η πλανητικοποίηση και άλλο η παγκοσμιοποίηση, λέει ο Κονδύλης διακωμωδώντας την «ελληνοποιημένη» διεθνιστική απόδοση του όρου εδώ http://www.ifestosedu.gr/104PlanitikopoiisiEur.htm μια εισαγωγή δοκιμίου μου σε βιβλίο όπου αναφέρομαι στον Κονδύλη).\nΣυντομεύοντας λέω ότι όλα αυτά τα ιδεολογικά μπερδέματα των σύγχρονων Ελλήνων είναι ιστορικά ατυχήματα του αυτοκτονικού ιστορικού εγκλήματος του Ελληνικοιύ εμφυλίου πολέμου ο οποίος υποκινήθηκε από τρίτους και έγινε για λογαριασμό άλλων. Θα μπορούσε να αποφευχθεί όπως συνέβη αλλού, για παράδειγμα στην Γαλλία και την Ιταλία.\nΌμως, οι Έλληνες «προοδευτικοί» της αριστεράς, και οι «τραβεστί δεξιοπροοδευτικοί» της «δεξιάς» -το γνωστό ασυνάρτητο και αστείο δεξιό ιδεολόγημα περί τρίτου δρόμου αλλά και φιλελεύθεροι κοσμοπολιτισμοί του αρχαϊκού φιλελευθερισμού ο οποίος όπως εξελίχθηκαν οι ΗΠΑ μπήκε στα ιστορικά ράφια-, όλοι μαζί συνέχισαν χέρι-χέρι να παραμιλούν διεθνιστικά και κοσμοπολίτικα. Μια μεταψυχροπολεμική αστεία και αξιοθρήνητη αριστεροαναρχικοδεξιοκεντρώα «προοδευτική» κωμωδία της συμφοράς των νεοελλήνων. [«Εσχατολογικό ιδεολογικό δηλητήριο και πολιτική θεολογία versus Αριστοτελική πολιτική σκέψη» https://wp.me/p3OlPy-1Ku.]\nΣυνεχίζουν μέχρι και σήμερα να παραμιλούν διεθνιστικά και κοσμοπολίτικα. Όλοι μαζί και παρά τις ζημιές που μας προκάλεσαν. Δεν εκπλήττει ότι όλοι μαζί κατάντησαν να είναι εγχώριοι πραιτοριανοί ξένων συμφερόντων υπογράφοντας το ένα μνημόνιο μετά το άλλο και κατ’ ουσία καθιστώντας την κοινωνία έρμαιο των διεθνικών κερδοσκόπων . Τα ιδεολογήματά τους ήταν φούσκα και εκεί τους οδήγησαν καταστρέφοντας την χώρα. Η έκπληξη είναι ότι στο επίπεδο των πολιτικών ελίτ αριθμητικά είναι πάρα πολλοί και όλοι μαζί συνωστίζονται στις εξουσιαστικές καρέκλες, όπου κατ’ εντολή της αδιαφανούς μεταμοντέρνας τεχνόσφαιρας αποφασίζουν μεταμεσονύκτια την θανατική καταδίκη του νεοελληνικού και κυπριακού κράτους. (Μεταμοντέρνος πόλεμος http://wp.me/p3OqMa-1ij ).\nΙδού τι έγραψε ο Μεγάλος Πολιτικός Στοχαστής: ««Η έσχατη πραγματικότητα συνίσταται από υπάρξεις, άτομα ή ομάδες που αγωνίζονται για την αυτοσυντήρησή τους και μαζί αναγκαστικά, για τη διεύρυνση της ισχύος τους. Γι’ αυτό συναντώνται ως φίλοι ή ως εχθροί και αλλάζουν φίλους και εχθρούς ανάλογα με τις ανάγκες του αγώνα για την αυτοσυντήρησή τους και τη διεύρυνση της ισχύος τους» (Κονδύλης Ισχύς και απόφαση 1991, σ. 213)».\nΗ θεωρία δεν είναι «λόγια της πλώρης». Είναι η αποτύπωση της πραγματικότητας. Η καλή θεωρία βέβαια η οποία στην διεθνή πολιτική είναι ανάπτυγμα των αξιωμάτων του Θουκυδίδειου Παραδείγματος. Όχι τα ιδεολογήματα και θεωρήματα που φούσκωσαν πολλά έθνη κατά την διάρκεια του Ψυχρού Πολέμου και που οδήγησαν την Ελλάδα σε εμφύλιο και διαιρέσεις οι προεκτάσεις των οποίων, δυστυχώς, φτάνουν μέχρι σήμερα. Ιδού λοιπόν μια από τις καθημερινές επαληθεύσεις των αλάνθαστων Θουκυδίδιων και Κονδύλειων νόμων της διεθνούς πολιτικής.\n‹ Μια αμερικανική καταγγελία κατά της Ουάσιγκτον για τα εγκλήματα στην Ανατολική Ουκρανία\nΟ κεντρικός ρόλος της ενέργειας στη διεθνή πολιτική και Ελλάδα ›\nΚατηγορίες:Δοκίμια, Ελλάδα, Ηφαιστος Παναγιώτης, Ισραήλ, Φιλοσοφία\nΕτικέτες: Ήφαιστος Π., Ελλάδα, Ισραήλ, Κονδύλης


Αποκαλύπτουμε… Η ΥΣΤΑΤΗ ΠΡΟΣΠΑΘΕΙΑ! ΓΙΑΤΙ ΟΙ ΑΜΕΡΙΚΑΝΟΙ ΒΡΙΣΚΟΝΤΑΙ ΣΕ ΚΑΤΑΣΤΑΣΗ… ΑΠΕΛΠΙΣΙΑΣ! – hellasforce.com\nBy IGOR on 28 Νοεμβρίου 2016 • ( Σχολιάστε )\nΤρέχουν και δεν φτάνουν πριν έρθει ο Τραμπ…\nΟ Αμερικανός ΥΠΕΞ κάνει «απίστευτη προσπάθεια» για να σώσει τους αντάρτες της Συρίας από τον Τραμπ, γεγονός που επιβεβαιώνεται και από τη ρωσική κυβέρνηση!\nΟ Τζον Κέρι έχει εντείνει σημαντικά τις επαφές του με τη Ρωσία για τη Συρία, καθώς το Κρεμλίνο επιβεβαιώνει την ύπαρξη μιας έκθεσης, με την οποία οι ΗΠΑ προσπαθούν να σφραγίσουν τη συμφωνία με τη Μόσχα πριν ο Ντόναλντ Τραμπ αναλάβει την προεδρία των ΗΠΑ τον Ιανουάριο.\nΗ έκθεση, όπως αναφέρει ο Josh Rogin, αρθρογράφος της Washington Post, λέει ότι ο Κέρι καταβάλει την τελευταία προσπάθεια να σταματήσει τη συριακή επιχείρηση στο ανατολικό Χαλέπι, επειδή η διοίκηση Τραμπ θα » υποστηρίξει ξεκάθαρα την πλευρά του δικτάτορα [προέδρου της Συρίας] Μπασάρ αλ-Άσαντ.»\nΟ στενός συνεργάτης του Πούτιν, Yury Ushakov επιβεβαίωσε με τη σειρά του ότι ο Κέρι βρίσκεται συνεχώς σε επαφές με τον ομόλογό του Σεργκέι Λαβρόφ. Ωστόσο η κατάπαυση του πυρός στο Χαλέπι με τους όρους Κέρι δεν φαίνεται πως θα έχει αποτέλεσμα.\nΗ Ρωσία από την πλευρά της επιμένει να τονίζει το αυτονόητο: Ότι η αμερικανική αποτυχία να διαχωρίσει μετριοπαθείς από τους τρομοκράτες, το οποίο ήταν ένα βασικό σημείο της ανακωχής κατόπιν διαπραγματεύσεων της Μόσχας και της Ουάσιγκτον, τον Σεπτέμβριο, ήταν ο λόγος που κατέρρευσε η συμφωνία για κατάπαυση του πυρός.\nΗ συριακή επιχείρηση της κυβέρνησης με στόχο να καταλάβει εκ νέου το ανατολικό Χαλέπι από τις ένοπλες ομάδες φαίνεται επίσης να προχωρά, με τις τελευταίες αναφορές να κάνουν λόγο ότι οι μαχητές έχουν χάσει το ένα τρίτο των εδαφών τους με την προώθηση του στρατού.\nΣταματώντας την πολιορκία οι τρομοκράτες θα κερδίσουν χρόνο για να ανασυνταχθούν, να επανεξοπλιστούν και να εξαπολύσουν την αντεπίθεσή τους… Με λίγα λόγια τους θέλει ακέραιους στη θέση τους!\nΗ Μόσχα φαίνεται απρόθυμη στο να συνάψει οποιαδήποτε σημαντική συμφωνία με την απερχόμενη διοίκηση και περιμένει τον Τραμπ να συγκροτήσει την κυβέρνησή του και να ανοίξει τα χαρτιά του.\n«Θα περιμένουμε υπομονετικά τη νέα κυβέρνηση να δείξει τις θέσεις της και, στη συνέχεια, μας ενδιαφέρει να έχουμε εντατικό διάλογο μαζί τους», δήλωσε ο Ushakov.\nTagged as: DAESH, ISIS, ΑΜΕΡΙΚΑΝΟΣ ΥΠΕΞ, ΑΝΑΚΩΧΗ, ΚΑΤΑΠΑΥΣΗ ΤΟΥ ΠΥΡΟΣ, ΚΕΡΙ, ΛΑΒΡΟΦ, ΡΩΣΙΑ, ΡΩΣΟΣ ΥΠΕΞ, ΣΕΡΓΚΕΪ ΛΑΒΡΟΦ, ΣΥΡΙΑ, ΣΥΡΙΑΚΟ ΜΕΤΩΠΟ, ΤΖΟΝ ΚΕΡΙ, ΤΡΟΜΟΚΡΑΤΕΣ, ΧΑΛΕΠΙ


Newsorama: Έλληνας τραγουδιστής και παρουσιαστής ήταν δραπέτης από το 2002\nΈλληνας τραγουδιστής και παρουσιαστής ήταν δραπέτης από το 2002\n8 Απριλίου, 2019 - lifestyle, Ελλάδα\nNewsorama > lifestyle > Έλληνας τραγουδιστής και παρουσιαστής ήταν δραπέτης από το 2002\nΑπίστευτο κι όμως ελληνικό! Ένας 45χρονος άνδρας, ο οποίος τραγουδούσε σε νυκτερινά κέντρα, γύριζε βίντεο και εμφανιζόταν κι ως δημοσιογράφος διεθνούς τηλεοπτικού σταθμού, αποδείχθηκε πως ήταν δραπέτης των φυλακών Αλικαρνασσού, καταζητούμενος από την ΕΛ.ΑΣ., όπως αποκάλυψε το Βήμα.\nΣυγκεκριμένα, μετά από ένα συνήθη έλεγχο για τη εξακρίβωση στοιχείων ενός 45χρονου στο κέντρο της Αθήνας, που ήταν δημοφιλής τραγουδιστής, παρουσιαστής και δημοσιογράφος, διαπιστώθηκε πως ήταν καταζητούμενος από την περίοδο 2002-2003 όταν κι είχε αποδράσει από την συγκεκριμένη φυλακή της Κρήτης όπου κατηγορείτο για υπόθεση απάτης.\nΜάλιστα, ο 45χρονος είχε τα τελευταία χρόνια βρεθεί στο πλευρό ιδιαίτερα επιτυχημένων καλλιτεχνών, ωστόσο κανένας από τους αξιωματικούς που τον έψαχναν να τον έχει αναγνωρίσει, παρά τις πολυάριθμες δημόσιες και τηλεοπτικές εμφανίσεις του. Εντέλει, συνελήφθη από τους αστυνομικούς και θα οδηγηθεί στις δικαστικές αρχές.\nΟ 45χρονος είχε συλληφθεί το 1996 στην Κρήτη όταν εμφανιζόταν σε ξενοδοχεία του Ηρακλείου και δήλωνε γιος γνωστού βουλευτή και πρώην υπουργού του ΠαΣοΚ, αλλά και συνεργάτης τηλεοπτικής εκπομπής που επεδίωκε την προβολή διαφόρων επιχειρήσεων. Προκειμένου να πείσει τους επιχειρηματίες είχε μεταβεί σε ανθοπωλείο της περιοχής κι έστειλε λουλούδια στον εαυτό του. Με αυτόν τον τρόπο κατάφερε να αποσπάσει μεγάλα χρηματικά ποσά, ωστόσο έγινε αντιληπτός και συνελήφθη.


[ΑΡΘΡΟ 116 - Ν. 4495/17] Αυθαίρετες κατασκευές σε παραδοσιακό οικισμό - Page 40 - Ν. 4495/17 - Αντιμετώπιση Αυθαίρετης Δόμησης - Michanikos.gr\n10 ώρες πριν, AsiM said:\nΕννοείτε και τις όψεις, από τα σημαντικότερα στοιχεία που χρειάζεται η επιτροπή\nOn 12/1/2021 at 10:15 ΠΜ, EiriniA said:\nΘα μπορούσατε να μου πείτε εάν ανάμεσα στα δικαιολογητικά που καταθέτετε για να περάσει το ακίνητο από επιτροπή όταν βρίσκεται σε ιστορικό τόπο ή παραδοσιακό τμήμα οικισμού κλπ, στην αρχιτεκτονική αποτύπωση περιλαμβάνετε και τις όψεις του κτιρίου ή μόνο κατόψεις, τομές και τοπογραφικό διάγραμμα?\n11 ώρες πριν, AsiM said:\nΣύμφωνα με το Α.116 σε παραδοσιακούς η Επιτροπή βάσει νόμου δεν απαιτεί όψεις. Πλήρη αρχιτεκτονική μελέτη απαιτείται για τα διατηρητέα Α.117 παρ. 1ββ. Εν πάση περιπτώσει , μπορείς να καλέσεις την γραμματεία ΚΕΣΑ τηλ. 2106475101 για επιβεβαίωση των απαιτούμενων δικαιολογητικών.\nΌχι, η επιτροπή μπορεί να ζητήσει ότι περαιτέρω έγγραφο χρειάζεται, και πάντα μα πάντα ζητάει όψεις. Δεν υπάρχει περίπτωση να γίνει εξέταση θέματος χωρίς όψη, γιατί αρμοδιότητά της είναι καταρχήν να κοιτάξει τη μορφολογία. Στο λέω ως μέλος επιτροπής αρθ. 116\nΚατανοώ ότι το λογικό είναι η επιτροπή να ζητήσει όψεις, απλά δεν είναι ξεκάθαρο στο άρθρο 116 όταν λέει αρχιτεκτονική μελέτη.\nΗ επιτροπή ζητάει όψεις όλου του κτιρίου (πρόκειται για μονοκατοικία με γραφείο) είτε μόνο του ορόφου και των όψεων στον οποίο υπάρχουν αυθαιρεσίες μετά το 1975?\nΖητάει δηλαδή ολοκληρωμένη αποτύπωση? Το ρωτάω διότι εξαιτίας της παλαιότητας (προ του '75) για το κτίριο δεν απαιτούνται όψεις, αλλά για την αυθαιρεσία (αποθήκη-λεβητοστάσιο) στο δώμα που κατασκευάστηκε αργότερα απαιτείται.\nΘα επικοινωνήσω και με το ΚΕΣΑ στο τηλέφωνο που μου αναφέρετε.\n25 λεπτά πριν, AsiM said:\nΑγαπητή AsiM , σίγουρα η επιτροπή μπορεί να ζητήσει ότι επιπλέον απαιτείται για να γνωμοδοτήσει ως Σ.Α. για μελέτες . Στα αυθαίρετα όμως όπως και στον προηγούμενο ν.4178 , υποβάλαμε μόνο φωτογραφίες και όχι όψεις. Η επιτροπή γνωμοδοτεί για την μορφολογική ένταξη των αυθαίρετων κατασκευών και όχι για την πληρότητα των σχεδίων . Άρα αρκεί μια πλήρη φωτογραφική απεικόνιση του κτιρίου προκειμένου να σχηματίσει γνώμη η επιτροπή ( οχι ως Σ.Α. ) . Ας μην ΄΄ταλαιπωρούμαι΄΄ κι αλλο τους συναδέλφους . Αρκετά έχουμε υποστεί με τις διάφορες επιτροπές και τη νομολογία ...\nΥ.Γ. Έχω κι εγώ πείρα ως μέλος Σ.Α.\n1 λεπτό πριν, venezia said:\nΘα φροντίσω να έχω πλήρη φωτογραφική απεικόνιση και θα σας ενημερώσω για το αποτέλεσμα σε κάθε περίπτωση.\nΔεν διαφωνώ, είμαι επίσης της άποψης να μην "ταλαιπωρούμε" τους συναδέλφους, και το καταλαβαίνω καλύτερα ως ιδιώτης μηχανικός και εγώ και όχι ως δημόσιος υπάλληλος, όπως είναι άλλα μέλη.\nΑπλά επειδή είμαι στην επιτροπή 116 τον τελευταίο χρόνο και έχω μιλήσει με τις περισσότερες επιτροπές στην Ελλάδα λόγω διαφόρων προβλημάτων παρόμοιου τύπου, σας λέω ότι σχεδόν η πλειοψηφία των μελών είναι κάθετοι υπέρ της προσκόμισης όψεων. Ουσιαστικά κατά 90% δεν θα προχωρήσει το θέμα αν δεν προσκομιστούν όψεις, όχι ως "έλλειψη πληρότητας" στοιχείων, αλλά ως "έλλειψη τεκμηρίωσης" μορφολογίας κλπ\nEirini να μην επικοινωνήσεις με το ΚΕΣΑ αν δεν έχεις να περάσεις ΚΕΣΑ, αλλά με την επιτροπή στην οποία θα στείλεις το θέμα σου\nEdited January 19 by AsiM\nΖητούνται όψεις του κτίσματος ανεξαρτήτως του λόγου/μεγέθους της αυθαιρεσίας? Εκεί κολλάω.\nΗ πλήρης φωτογραφική απεικόνιση δεν αποτελεί βοηθητικό κριτήριο?\nEriniA αν είσαι σε παραδοσιακό μη διπλοχαρακτηρισμένο δεν περνάς ΚΕΣΑ . Συνεννοήσου με το αρμόδιο Σ.Α. όπως έγραψε και η AsiM παραπάνω. Επιμένω ότι βάσει αρμοδιοτήτων δεν είναι απαραίτητη υποβολή όψεων . Αρκεί η φωτογραφική απεικόνιση με τεκμηρίωση τεχνική σου έκθεση που αποδεικνύει ότι οι αυθαίρετες κατασκευές εντάσσονται μορφολογικά στον παραδοσιακό οικισμό.\nΑπό την Εφορία Αρχαιοτήτων με ενημέρωσαν ότι το ακίνητο είναι σε ζώνη προστασίας και σε κηρυγμένο χώρο πόλης. Βρήκα ότι βρίσκεται και σε παραδοσιακό τμήμα πόλης.\nΆρα περνάει από Νεωτέρων Μνημείων και από Αρχαιολογία?\nΔιαβάζοντας το άρθρο 116 κατάλαβα ότι εφόσον περνάω από Νεωτέρων Μνημείων, ακολούθως πρέπει να περάσω και από ΚΕΣΑ. Λάθος κατάλαβα?\nΘα ακολουθήσω την άποψή σου για τη φωτογραφική αποτύπωση και την τεκμηρίωση και ελπίζω να πάνε όλα καλά. Θα επικοινωνήσω και με το ΚΕΣΑ για να διευκρινήσω εάν απαιτείται ή όχι να περάσω και από αυτή την επιτροπή.\nΕυχαριστώ για όλες τις διευκρινήσεις. Πραγματικά είναι εξαιρετικά βοηθητικές.


Ο Αλεφας ξαναχτυπα:\nΟ Νίκος Αλέφαντος σε συνέντευξη του στο 'ΦΩΣ' αναλύει τον Ζε Ρομπέρτο με το δικό του μοναδικό (κι άκρως απολαυστικό) τρόπο.\n*Ο κόσμος του Ολυμπιακού περιμένει με αγωνία την εξέλιξη της υπόθεσης Ζε Ρομπέρτο. Και είναι έτοιμος... για αεροδρόμιο και υποδοχή αλά Ρίμπο. *\n'Ναι και καλά θα κάνει. Γιατί μια τέτοια κίνηση αλλάζει ταχύτητα στον Ολυμπιακό. Και τον κάνει πανδαισία για την Ελλάδα και άκρως ανταγωνιστικό στην Ευρώπη'.\n*Θεωρείτε δηλαδή ότι -εάν κι εφόσον- ο Ζε Ρομπέρτο θα αποδειχτεί όντως μεγαλος και στο γήπεδο; *'\nΜα και το ρωτάς; Ο ΟΛυμπιακός που είναι μια ομάδα με την επίθεση να κυλάει στο αίμα της και που η ποιότητα της ξεχειλίζει, έναν τέτοιο παίκτη ακριβώς χρειάζεται. Ένα εργαλείο πολυτελείας που θα... τρώει το γήπεδο. Και κάθετα αλλά και παράλληλα.\nΓια να καταλάβεις, θα είναι οι άλλοι ήσυχοι μπροστά και εκείνος θα... γλεντάει στον άξονα. Ο Ζε στην κατοχή κολλάει την μπάλα στο πόδι και γίνεται αυτομάτως πλέι-μέικερ ολκής. ΑΠου να τον βρεις λοιπόν τέτοιον παίκτη; Αυτό το κράμα μπαλαδόρου και εργάτη. Σου το λέω με την και σου το υπογράφω.\nΘα τρελαθεί ο κόσμος και θα πέσει το Καραϊσκάκη με την τριάδα Ζε Ρομπέρτο, Ριβάλντο και Καστίγιο. Γιατί εγώ περιμένω να τους δω μαζί αυτούς. Να δω τους δύο Βραζιλιάνους, να δω και τον μικρό που τον περιμένω πως και πως φέτος. Αυτόν και τον Μέσι της Μπαρτσελόνα. Θα δεις τι έχει να γίνει με αυτούς. Και πόσο θα δυναμώσει ο άξονας'.\n*Ούτως ή άλλως στη μεσαία γραμμή ως τώρα ο Ολυμπιακός έχει μια μεγάλη απώλεια. Τον Τουρέ. *\n'Ποιον Τουρέ τώρα!\nΘυμηθείτε στο Παγκόσμιο Κύπελλο. Σερνόντουσαν οι παικταράδες. Και έπαιζε μόνος του ο άνθρωπος, στο πιο ψηλό επίπεδο που υπάρχει. Σε Μουντιάλ. Με τον Κακά και τον Ροναλντίνιο απαράδεκτους και με τον Έμερσον πολύ πεσμένο σε σχέση με αυτά που μας έχει δείξει. Και ήταν ο Ζε όλη η Βραζιλία. 'Έτρωγε' το γήπεδο. Ποιος Τουρέ λοιπόν; Ένα τρένο με Τουρέ θέλει και να δεις ότι αν έρθει αυτος, πάει τον Θρύλο καρότσι μέχρι τους '8' της Ευρώπης'.\n*Βλέπετε δηλαδή τον Ολυμπιακό έτοιμο για υπέρβαση στο Τσάμπιονς Λινγκ με αυτή την κίνηση; *\n'Σίγουρα. (...) Αυτός ο παίκτης λείπει. Το θηρίο με τα πνευμόνια τα μεγάλα, που σου παίζει δύο ημίχρονα. Που είναι γρήγορος και που η διαφορά του με όλους τους άλλους που υπάρχουν σε αυτό το στιλ είναι ότι ξέρει και μπάλα... .\nΜέγιστος Αλέφας !!!!!!!\nΤο τραγουδάκι για τον Αλέφαντο το έχετε ακούσει ;;;;\nΤσιάρτας: 'Έχω συμφωνήσει να πάω στον ΠΑΟΚ και περιμένω'\nΠαίζει ακόμα μπάλα αυτός?\nαπό τα νιάτα του βαριόνταν...σκέψου τώρα.\nAυτό λέω κι εγώ... Θα χει να συμπληρώσει κάτι ένσημα μάλλον... Μην τον κατακρίνουμε τον άνθρωπο..\nΓιατι ολοι εχουν δικαιωμα στην κοινωνικη ασφαλιση!!!!!!!\nΤον χειρότερο έλληνα παίκτη πήρε ο ΠΑΟΚ!\nΌπως έχει αποδείξει, χαρακτηρίζεται από ένα μεγάλο ελάττωμα: θέλει να πληρώνεται μέχρι δεκάρας.\nΔΕν νομιζω οτι ειναι ελλατωμα να θελει να παρει κανεις τα λεφτα του.Αν μια ομαδα δεν εχει λεφτα να τον πληρωνει να μην τον παρει καθολου.\nΤο οτι θελει να πληρωνεται αμεσως ειναι κακο μονο για τον ΠΑΟΚ.\nΣε ποσο καιρο βλεπεται αραγε να κανει προσφυγη???\nΕίναι ελάττωμα για τις προεδράρες των ΠΑΕ μας.\nΗ Ορίτζιναλ τον είχε σχεδόν επικηρύξει εξαιτίας αυτής του της 'μανίας' κι εκείνος είχε καρφώσει τον Ντέμη 'Εκείνος ο υπεράνω τα είχε πάρει όλα τα λεφτά του και τώρα ζητάει από εμένα να τα χαρίσω;'.\nΠαντως Μανο ειναι μυστηριο με ποιο τροπο πληρωνοντα μερικοι ποδοσφαιριστες.Οπως το συμβαν που εγινε με τον Ντανι και τον Τουρε που ειπαν πως δεν τους πληρωναν.Ειναι δυνατον κοτζαμ Κοκκαλης να μην ειχε λεφτα να τους δωσει.Για τον ΠΑΟΚ να το δεχτω αλλα κατι αλλο πρεπει να παιζεται με τον γαυρο.\nΘα δώσει και ο Ολυμπιακός τον Καψή στα ανταλλάγματα για τον Σαλπιγγίδη και έτοιμο το ΚΑΠΗ! Ζαγοράκης, Τσ(ι)άρτας, Καψής! Εχουν ακριβύνει και τα πιεσόμετρα...\nΓιατι τα χαπια για την πιεση!!\nΘα κεντανε παντως αυτοι οι 2 μαζι!!\nKαλά και εγώ στην θέση του Τσιάρτα τα ίδια θα έκανα με τον συγκεκριμένο 'πρόεδρο'. Αλήθεια τελικά τα πήρε?\nΑλήθεια τελικά τα πήρε?\nΤου τα έδωσε ο Χατζηχρήστος σε είδος...\nΝα δεις πως θα τα πάρει και από τον Γούμενο!\nΘα μπαίνει στο 75-80 και θα παρακαλάει να κερδίσει κάποιος φάουλ έξω από την περιοχή\nΥπόθεση Ζε Ρομπέρτο τέλος\nΟ Ολυμπιακός αποσύρθηκε επίσημα. Εκτός... αν είναι κόλπο, χλωμό βέβαια.\nΕντάξει, μην χαλιόμαστε. Πότε πια θα ερχόταν; Όταν θα ξεκίναγε η προετοιμασία για το 2008; Η ομάδα έχει ήδη δέσει αρκετά, ένας νέος παίκτης που θα έπαιζε βρέξει-χιονίσει θα δημιουργούσε αρκετά προβλήματα.\nΕίμαι περίεργος να δω που θα πάει...\nΟ χρήστης ΠΑΕ Ολυμπιακός έγραψε:\n'Αναφορικά με το θέμα της ενδεχόμενης μεταγραφής του Ζε Ρομπέρτο η ΠΑΕ ΟΛΥΜΠΙΑΚΟΣ θα ήθελε να ενημερώσει τους φιλάθλους της ομάδας ότι από την πλευρά της έχει καταθέσει μια συγκεκριμένη και ιδιαίτερα καλή οικονομικά πρόταση στον παίκτη. Εκείνος ωστόσο δεν έχει απαντήσει ακόμα επειδή εξετάζει προσφορές και από άλλους συλλόγους. Ο Ολυμπιακός δεν είναι διατεθειμένος να συμμετάσχει σε αυτή τη διαδικασία και αποσύρει το ενδιαφέρον του για τον Βραζιλιάνο ποδοσφαιριστή'.


ΑΓΟΡΑ Archives - Page 6 of 14 - Polis 24 Polis 24\nΣεπτέμβριος 16th, 2019 Η Mercedes, παρουσίασε το Vision Simplex Concept Vision, μια μελέτη που ενσωματώνει την κληρονομιά και το μέλλον της μάρκας. Σύμφωνα με την εταιρία, συμβολίζει τη μετάβαση σε μια νέα εποχή σχεδιασμού και...\nΣεπτέμβριος 15th, 2019 Gulf Heritage Edition Mustang GT 2019 το λένε και είναι άλλη μια υπέροχη δημιουργία της Ford μετά το εκπληκτικό Ford GT Gulf Heritage Edition. Με τη φούρια που πήρε από τη νίκη στο Le Mans, η Ford παρουσιάζει το Gulf Heritage Edition...\nΤο νέο ρολόι-πρόταση της Casio είναι ολόμαυρο και ανθεκτικό\nΣεπτέμβριος 14th, 2019 Η σειρά G-Shock της Casio απασχολεί θετικά τους λάτρεις των ρολογιών με τον κομψό σχεδιασμό και τις κλασικές γραμμές που υιοθετεί. Το νέο κομμάτι GA-2100 της συλλογής είναι ίσως το πιο λεπτό...\nΣεπτέμβριος 10th, 2019 Η πιο σημαντική εκδήλωση για την Apple για το 2019 ολοκληρώθηκε. Ο αμερικανικός κολοσσός τεχνολογίας παρουσίασε στην αίθουσα «Στιβ Τζομπς», στις κεντρικές εγκαταστάσεις στην Καλιφόρνια,...\nΣεπτέμβριος 9th, 2019 Ο χρόνος μετρά πλέον αντίστροφα για το καθιερωμένο ετήσιο ραντεβού των φανατικών οπαδών της Apple. Αύριο, Τρίτη 10 Σεπτεμβρίου (20:00 ώρα Ελλάδας), θα πραγματοποιηθούν τα επίσημα...\nΣεπτέμβριος 5th, 2019 Ανατροπή φαίνεται να σημειώνεται άλλη μια φορά στο πολύχρονο σήριαλ της πώλησης της Forthnet. Πληροφορίες αναφέρουν ότι οι πιστώτριες τράπεζες, στον έλεγχο των οποίων έχει περάσει η...\nΑύγουστος 31st, 2019 Αλλάζει ριζικά το Athens Heart και γίνεται πολυτελές «Gazi Outlets» το οποίο θα διαθέτει πλέον και κινηματογράφο. Η Hines, η διεθνής επενδυτική εταιρία real estate, προχώρησε σε κοινοπραξία με...


141 Furrow Way, Alcoa, Ηνωμένες Πολιτείες\nΤο άνετο Courtyard Knoxville Airport Alcoa Hotel είναι ένα κατάλυμα 3-αστέρων τοποθετημένο κοντά σε Capitol Theatre, Cades Cove Campground και Zuma Fun Center και διαθέτει χώρο για πικ-νικ, εσωτερική πισίνα και θερμαινόμενη πισίνα. Το ξενοδοχείο άνοιξε το 2006 και ανακαινίστηκε το 2007.\nΤα δωμάτια για μη καπνιστές του ξενοδοχείου προσφέρουν φούρνο μικροκυμάτων, δωρεάν Wi-Fi, ανεξάρτητη ρύθμιση κλιματισμού, γκαρνταρόμπα και συνδρομητική τηλεόραση. Το κατάλυμα παρέχει θέα σε Οροσειρά Great Smoky από τα δωμάτιά του. Επίσης διατίθενται ιδιωτικά μπάνια εξοπλισμένα με σεσουάρ, ντους και δωρεάν προϊόντα περιποίησης.\nΤο πρωινό με ζεστό μπουφέ προσφέρεται στο μπαρ. Προσφέρονται καθαρά ποτά στο καφέ-μπαρ.\nΟι επισκέπτες μπορούν να φτάσουν στο Courtyard Knoxville Airport Alcoa Hotel οδικώς από το αεροδρόμιο Mc Ghee Tyson σε 5 λεπτά.\nΟι επισκέπτες θα απολαύσουν σάουνα και τζακούζι που παρέχονται στο ξενοδοχείο. Το ξενοδοχείο προσφέρει αίθουσα ασκήσεων και κέντρο φίτνες καθώς και πεζοπορία, λεμβοδρομία και μπάσκετ για την ευεξία των επισκεπτών.\nCourtyard Knoxville Airport Alcoa, Ηνωμένες Πολιτείες της Αμερικής\n/ 141 Furrow Way, Alcoa, Ηνωμένες Πολιτείες / Επικοινωνία\nThe At Ocean Breeze Golf ** in Boca Raton Waterfall At Rumah Jepun *** in Ουμπούντ Ombak Laut ***** in Canggu Courtyard Capital *** in Ταλαχάσι Tropical Palms Premium Two-bedroom Loft 74 in Orlando Quality Near Reno-sparks Convention Center ** in Reno Clinton Manor ** in Union Super 8 Lake George ** in Warrensburg Comfort Willowbrook ** in Χιούστον Luxury Two Bedroom Near The Grove **** in Λος Άντζελες Chan Residence *** in Χουά Χιν Old Customs House ** in Κι Γουέστ Four Points By Sheraton Southwind *** in Μέμφις Apple Tree ** in Spokane Appartement Boulevard Leader in Κάννες Viceroy Bali ***** in Ουμπούντ Ayana And Spa ***** in Μπαλί Sawgrass Grand *** in Sunrise La Quinta & *** in Sunrise Voula *** in Περίσσα Blue Sea Hotel ** in Καμάρι Grace Santorini ***** in Santorini ξενοδοχείο καλησπέρης ** in Santorini Full Moon Beach ** in Παν Θιέτ Deco Xv **** in Ομάχα A-One Star *** in Pattaya Baan Boo Loo *** in Τσιάνγκ Μάι


Φρικτό τροχαίο στο Κρυονέρι: Ένας νεκρός - Το αυτοκίνητό του τυλίχθηκε στις φλόγες - Newsbomb - Ειδησεις - News\nΕΛΛΑΔΑ 27 Σεπ 2019 13:28\nΦρικτό τροχαίο στο Κρυονέρι: Ένας νεκρός - Το αυτοκίνητό του τυλίχθηκε στις φλόγες\nΦωτιά ΤΩΡΑ: Η φωτιά ξέσπασε όταν το όχημα έπεσε σε γκρεμό.\nΤραγικό απολογισμό είχε η φωτιά που ξέσπασε στο Κρυονέρι, καθώς πίσω από την πυρκαγιά κρυβόταν ένα φρικτό τροχαίο με θύμα έναν οδηγό, ο οποίος έχασε την ζωή του όταν το όχημα του έπεσε σε γκρεμό.\nΗ φωτιά ξέσπασε λίγο μετά τις 12:00 στην οδό Δεξαμενής στο Κρυονέρι, με την Πυροσβεστική να επιχειρεί με 8 οχήματα και 16 πυροσβέστες, ωστόσο η αιτία της φωτιάς ήταν σοκαριστική.\nΗ Πυροσβεστική εντόπισε ένα όχημα σε γκρεμό, με τον οδηγό μέσα απανθρακωμένο. Λίγο αργότερα, η Αστυνομία ανακοίνωσε πως ο οδηγός του οχήματος είχε χάσει τον έλεγχο, κάτω από αδιευκρίνιστες συνθήκες, με αποτέλεσμα να πέσει στον γκρεμό και να ξεσπάσει η φωτιά.


Η ΠΓΔΜ «βαφτίζεται» ξανά στις αρχές Δεκεμβρίου – Ποιο είναι το νέο όνομα-πρόταση του Μ.Νίμιτς | Greek National Pride\n"Greek National Pride" blog / Εθνικά Θέματα / ΝΑΤΟ / Σκόπια\nPosted on 15 Νοεμβρίου, 2017 by Μιλήσιος\tΣχολιάστε\nΟ γνωστός διαμεσολαβητής Μάθιου Νίμιτς ανέλαβε ξανά καθήκοντα και παρουσία του Έλληνα εκπροσώπου Αδαμάντιου Βασιλάκη και του Σκοπιανού Βάσκο Ναουμόφσκι θα παρουσιάσει επίσημη πρόταση στις αρχές Δεκεμβρίου αντί για 20-21 Νοεμβρίου 2017, για την ονομασία της ΠΓΔΜ.\nΗ πρόταση αυτή, απ’ ότι δείχνουν όλα τα δεδομένα ενδεχομένως να γίνει…. αποδεκτή και από την κυβέρνηση του ΣΥΡΙΖΑ, για να κλείσει το θέμα άρον-άρον και να εισέλθει το κρατίδιο στο ΝΑΤΟ.\nΗ ομάδα εθνικής ασφάλειας του Προέδρου Τράμπ, έχει δώσει νέα ώθηση στις προσπάθειες να κλείσουν ανοικτά θέματα στην περιοχή των Βαλκανίων, μια περιοχή για την οποία έχει στρατηγικά σχέδια στο πλαίσιο του σχεδιασμού για την Νοτιοανατολική Μεσόγειο και τη Μέση Ανατολή.\nΤα Σκόπια είναι σημαντικό κομμάτι σε αυτό το πάζλ, οπότε η ένταξη τους στο ΝΑΤΟ είναι κρίσιμη για την Ουάσιγκτον.\nΜε βάση αυτό το δεδομένο το τελευταίο διάστημα ακούγονται πολλά γύρω από το θέμα και ανάμεσα σε αυτά είναι και μια πιθανή ονομασία, το «Κεντρική Βαλκανική Δημοκρατία» αναφέρει δημοσίευμα.\nΗ Ελλάδα , σύμφωνα με τους Σκοπιανούς, μετά την νίκη του Ζ.Ζάεφ δείχνει «καλή θέληση».\nΑυτό ερμηνεύεται ως κίνηση ότι θα «βρεθεί λύση» στην Ν.Υόρκη πάση θυσία διότι αυτό που έχει σημασία είναι η πορεία της ΠΓΔΜ …προς την ευρωατλαντική ένωση.\nΟ αντιπρόεδρος της κυβέρνησης των Σκοπίων, Κότσο Ανγκιούσεφ, μιλώντας στο πανεπιστήμιο J. Hopkins ζήτησε ανοικτά την παρέμβαση των ΗΠΑ για την επίλυση του ζητήματος .\nΕίναι γνωστό και ξεκάθαρο ότι η Ουάσιγκτον θα επιθυμούσε στην επόμενη Σύνοδο Κορυφής του ΝΑΤΟ , να έχει στην σύνθεση της την ΠΓΔΜ …οπωσδήποτε.\nΤο πρόβλημα με την ονομασία «συζητείται» πάνω από είκοσι χρόνια, και οι ΗΠΑ θέλουν οπωσδήποτε να τελειώνουν με το ζήτημα εδώ και τώρα, διότι παραμονεύει ο ρωσικός παράγοντας ο οποίος θα επιχειρήσει να ανατρέψει τα σχέδια αυτά με την βοήθεια της αντιπολίτευσης του Ν.Γκρουέφσκι και το σχέδιο του Παν-σλαβισμού των Βαλκανίων .\nΤο άλλο σχέδιο που καίει τον Τραμπ είναι το ενεργειακό καθώς από Ελλάδα και ΠΓΔΜ διέρχονται πολλοί αγωγοί ενώ οι «επικίνδυνοι» «Poseidon» και «Turk Stream» πρέπει να «καταστραφούν» εν τη γενέσει τους.\nΤην ίδια στιγμή, την δέσμευση της νέας κυβέρνησης της ΠΓΔΜ στο έργο διασύνδεσης των Συστημάτων Φυσικού Αερίου Ελλάδας-ΠΓΔΜ, εξέφρασε ο κ. Mitko Andreevski, Σύμβουλος επί θεμάτων Ενέργειας του πρωθυπουργού της Πρώην Γιουγκοσλαβικής Δημοκρατίας της Μακεδονίας (ΠΓΔΜ), κ. Zoran Zaev, σε συνάντηση με τον πρόεδρο και διευθύνοντα σύμβουλο του ΔΕΣΦΑ Σωτήρη Νίκα που πραγματοποιήθηκε στα Σκόπια.\nΣτη συνάντηση αξιολογήθηκε η πρόοδος και διερευνήθηκαν τα επόμενα βήματα για την κατασκευή του αγωγού που θα συνδέει τις δύο χώρες, και ο οποίος θα προσφέρει στην ΠΓΔΜ τη δυνατότητα απευθείας πρόσβασης σε εναλλακτική προμήθεια Φυσικού Αερίου από την Ελλάδα, καθώς και σε άλλα έργα που σχεδιάζονται για την περιοχή.\nΓια όλα αυτά λοιπόν τα έργα που αφορούν «πολλά πολλά χρήματα» ο «επιχειρηματίας» Τραμπ θέλει να τελειώνει με το ζήτημα της ονομασίας πιέζοντας Ελλάδα και Σκόπια στην εξεύρεση μιας κοινής λύσης.\nΜια λύση , η οποία ενδεχόμενος στην συνέχεια να αντιμετωπίσει την λαϊκή δυσαρέσκεια και στις δύο χώρες, κάτι το οποίο θα εκμεταλλευτεί η Μόσχα για να υλοποιήσει το δικό της σχέδιο.\nΜετά την Συρία, το επόμενο τοπίο που θα απασχολήσει την κοινή γνώμη είναι τα Βαλκάνια που είναι ικανά να «διαλύσουν» ακόμη και τον «ευρωπαϊκό στρατό» που ετοιμάζει το Βερολίνο και το οποίο θα ελέγχει πλήρως .\nPrevious post ← Αποκάλυψη σοκ για την καταστροφή στη Μάνδρα: Είχαν μπαζώσει τα ρέματα\nNext post «Επιστράτευση» στο Πολυτεχνείο – Ραντεβού για πόλεμο έδωσαν οι Αναρχικοί →